
ΕΦΗΜΕΡΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 179 

11 Σεπτεμβρίου 1997 


ΝΟΜΟΣ ΥΠ’ ΑΡΙΘ. 2523 

Διοικητικές και ποοηκές κυρώσεις στη φορολογική νομοθε¬ 
σία και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΜΕΡΟΣ ΠΡΩΤΟ 
ΔΙΟΙΚΗΤΙΚΕΣ ΚΥΡΩΣΕΙΣ 

ΚΕΦΑΛΑΙΟ Α' 

ΠΡΟΣΘΕΤΟΙ ΦΟΡΟΙ 

Άρθρο 1 
Πρόσθετοι φόροι 

1. Αν ο κατά τη φορολογική νομοθεσία υπόχρεος να 
υποβάλει δήλωση και ανεξάρτητα από την πρόθεσή του 
να αποφύγει ή όχι την πληρωμή φόρου: 

α) υποβάλει εκπρόθεσμη δήλωση, υπόκειται σε πρό¬ 
σθετο φόρο που ορίζεται σε ποσοστό ενάμισι τοις 
εκατό (1,5%) επί του οφειλόμενου με τη δήλωση φόρου, 
για κάθε μήνα καθυστέρησης, 
β) υποβάλει ανακριβή δήλωση, υπόκειται σε πρόσθετο 
φόρο που ορίζεται σε ποσοστό τρία τοις εκατό (3%) 
επί τόυ φόρου την πληρωμή του οποίου θα απέφευγε 
λόγω της ανακρίβειας, για κάθε μήνα καθυστέρησης, 
γ) δεν υποβάλει δήλωση, υπόκειται σε πρόσθετο φόρο 
που ορίζεται σε ποσοστό τριάμισι τοις εκατό (3,5%) 
επί του φόρου την πληρωμή του οποίου θα απέφευγε 
λόγω μη υποβολής δήλωσης, για κάθε μήνα καθυστέ¬ 
ρησης. 

2. Στο φόρο προστιθέμενης αξίας, στο φόρο κύκλου 
εργασιών και στους παρακρατούμενους και επιρριπτό- 
μενους φόρους, τέλη και εισφορές τα παραπάνω πο¬ 
σοστό πρόσθετων φόρων ορίζονται σε δυόμισι τοις 
εκατό (2,50%) για την εκπρόθεσμη δήλωση, σε τεσσε- 
ράμισι τοις εκατό (4,50%) για την ανακριβή δήλωση και 
σε πέντε τοις εκατό (5%) για τη μη υποβολή δήλωσης. 

Οι πρόσθετοι αυτοί φόροι επιβάλλονται τόσο στην 


προσωρινή όσο και στην εκκαθαριστική δήλωση, καθώς 
και στις δηλώσεις αποθεμάτων των παραγράφων 11 και 
12 των άρθρων 32 και 33 αντίστοιχα του ν. 1642/1986 
(ΦΕΚ 125 Α'). Απαγορεύεται η με οποιονδήποτε τρόπο 
επίρριψη του πρόσθετου φόρου από τον υπόχρεο σε 
παρακράτηση στον πραγματικό φορολογούμενο. 

3. Οι διατάξεις του άρθρου αυτού εφαρμόζονται και 
όταν από την κείμενη νομοθεσία προβλέπεται απόδοση 
φόρου εντός ορισμένης προθεσμίας χωρίς την υποβολή 
δήλωσης, οπότε ως εκπρόθεσμη δήλωση νοείται η 
εκπρόθεσμη απόδοση του φόρου, ως ανακριβής δήλωση 
νοείται η ελλιπής απόδοση του φόρου και ως μη δήλωση 
θεωρείται η μη απόδοση του φόρου που οφείλεται. 
Εξαιρετικά, οι διατάξεις του άρθρου αυτού δεν εφαρ¬ 
μόζονται για τα τέλη κυκλοφορίας των οχημάτων που 
καταβάλλονται με ειδικό σήμα και το τέλος διενέργειας 
ψυχαγωγικών τεχνικών παιγνίων. 

4. Ανακριβής δήλωσή θεωρείται η δήλωση στην οποία 
μεταξύ του φόρου που προκύπτει με βάση τα όσα 
δηλώθηκαν με αυτή και του φόρου που καταλογίζεται 
υφίσταται διαφορά ανεξάρτητα από την αιτία στην 
οποία οφείλεται αυτή. Στη φορολογία του ν.δ.118/1973 
(ΦΕΚ 202 Α') δεν θεωρείται ανακρίβεια της δήλωσης 
και δεν επιβάλλεται πρόσθετος φόρος λόγω ανακρίβειας, 
όταν η διαφορά μεταξύ της αξίας ολόκληρης της κλη¬ 
ρονομικής μερίδας ή κληροδοσίας που δηλώθηκε δεν 
είναι μεγαλύτερη του είκοσι τοις εκατό (20%) της αξίας 
τους που οριστικά καθορίσθηκε, μετά την έκπτωση του 
παθητικού. Όταν συνυπολογίζονται και προγενέστερες 
δωρεές, γονικές παροχές ή προίκες λαμβάνονται υπόψη 
και συγκρίνονται τα αθροίσματα των μερίδων των δω¬ 
ρεών, γονικών παροχών ή προικών, που δηλώθηκαν και 
οριστικά καθορίσθηκαν. Αν η αξία των δωρεών, γονικών 
παροχών και προικών, που συνυπολογίζονται δεν είναι 
οριστική, λαμβάνεται υπόψη αυτή που δηλώθηκε, με την 
επιφύλαξη της διενέργειας νέας εκκαθάρισης μετά την 
οριστικοποίησή της. Στη φορολογία μεταβίβασης ακι¬ 
νήτων και στο φόρο μεγάλης ακίνητης περιουσίας δεν 
θεωρείται ανακρίβεια της δήλωσης όταν η διαφορά 
μεταξύ της αξίας που δηλώθηκε και αυτής που προσ¬ 
διορίστηκε με βάση το σύστημα των συγκριτικών στοι- 

χείων δεν υπερβαίνει το είκοσι τοις εκατό (20%). Σε 
περίπτωση ανακρίβειας των περιγραφικών στοιχείων 
των ακινήτων στη φορολογία κεφαλαίου γενικά και 
ανεξάρτητα από το σύστημα προσδιορισμού της φο¬ 
ρολογητέας αξίας αυτών, η δήλωση θεωρείται πάντοτε 
ανακριβής και επιβάλλεται πρόσθετος φόρος έστω και 
αν η διαφορά φόρου δεν υπερβαίνει το είκοσι τοις 
εκατό (20%). 

5. Όταν έχει υποβληθεί εκπρόθεσμη συμπληρωματική 
δήλωση, ως φόρος που προκύπτει με τη δήλωση θεω¬ 
ρείται το συνολικό ποσό φόρου αρχικής και συμπλη¬ 
ρωματικής δήλωσης. Σε περίπτωση καταλογισμού ποσού 
φόρου μετά από έλεγχο, ο πρόσθετος φόρος ανακρί¬ 
βειας επιβάλλεται στη διαφορά του φόρου μεταξύ του 
ποσού που προκύπτει με την αρχική συν τη συμπλη¬ 
ρωματική δήλωση και του ποσού του φόρου που από 
έλεγχο καταλογίζεται. 

6. Σε περίπτωση μερικής διοικητικής επίλυσης της 
διαφοράς, για τον προσδιορισμό της ανακρίβειας επί 
της τυχόν επιπλέον διαφοράς που προσδιορίζεται από 
το δικαστήριο, λαμβάνεται υπόψη η διαφορά μεταξύ του 
φόρου που προκύπτει με βάση τη φορολογητέα ύλη 
που προσδιορίσθηκε από το δικαστήριο και του φόρου 
που αναλογεί στη φορολογητέα υλη που προέκυψε από 
τη μερική διοικητική επίλυση της διαφοράς. 

7. Στη φορολογία κεφαλαίου ως παράλειψη υποβολής 
δήλωσης θεωρείται η μη αναγραφή περιουσιακών στοι¬ 
χείων στη δήλωση που υποβλήθηκε, καθώς και η σύμβαση 
δωρεάς πσυ με το συμβόλαιο χαρακτηρίσθηκε εικονικά 
ως αγοραπωλησία. Στην περίπτωση αυτή ο πρόσθετος 
φόρος' υπολογίζεται επί της διαφοράς του φόρου τον 
οποίο ζημιώθηκε το Δημόσιο λόγω της εικονικότητας. 
Σε ανακρίβεια δηλωθέντων και παράλειψη δήλωσης 
άλλων περιουσιακών στοιχείων οι πρόσθετοι φόροι α¬ 
νακρίβειας και παράλειψης υποβολής της δήλωσης υ¬ 
πολογίζονται επιμεριστικά. 

8. Πρόσθετος φόρος δεν επιβάλλεται εφόσον ο φο¬ 
ρολογούμενος: α) ακολούθησε τις εγκυκλίους του Υ¬ 
πουργείου των Οικονομικών ή έγγραφες θέσεις της 
αρμόδιας φορολογικής αρχής αναφορικά με τη φορο¬ 
λογική του υποχρέωση. Ο φορολογούμενος πάντως 
δεν μπορεί να επικαλεσθεί τις άνω εγκυκλίους ή έγ¬ 
γραφα, εφόσον δόθηκε από το Σ.τ.Ε. αντίθετη ερμηνεία 
στις σχετικές διατάξεις της φορολογικής νομοθεσίας. 
Στην τελευταία περίπτωση η φορολογική αρχή επιβάλλει 
πρόσθετο φόρο μετά την ανάκληση των πιο πάνω 
εγκυκλίων ή εγγράφων και β) υπέβαλε συμπληρωματική 
δήλωση με την οποία αποδέχεται το τεκμαρτό ακαθά¬ 
ριστο εισόδημα από οικοδομές, όπως αυτό είχε προσ- 
διορισθεί με βάση τα στοιχεία έγγραφης πρόσκλησης 
του προϊσταμένου της αρμόδιας δημόσιας οικονομικής 
υπηρεσίας, σύμφωνα με την παράγραφο 2 του άρθρου 
22 του ν. 2238/1994 (ΦΕΚ 151 Α). 

Άρθρο 2 

Χρόνος υπολογισμού των πρόσθετων φόρων - 
Διοικηπκή επίλυση της διαφοράς 

1. Τα ποσοστά πρόσθετων φόρων, που ορίζονται στο 
προηγούμενο άρθρο υπολογίζονται κατ αρχήν μέχρι 
την έκδοση της οικείας καταλογιστικής πράξης του 
φόρου. 

2. Όταν εκδοθεί απόφαση του διοικητικού πρωτοδι¬ 


κείου ενεργείται, με βάση τα όσα έχουν γίνει δεκτά 
από την πρωτόδικη απόφαση, νέα εκκαθάριση του ο- 
φειλόμενου κύριου και πρόσθετου φόρου με χρονικό 
σημείο αφετηρίας υπολογισμού του προσθέτου φόρου 
την επόμενη ημέρα εκείνης κατά την οποία έληξε η 
προθεσμία υποβολής Της φορολογικής δήλωσης. Η αυτή 
διαδικασία ακολουθείται και με βάση τα όσα έχουν γίνει 
δεκτά με την εφετειακή απόφαση ή την απόφαση του 
Σ.τ.Ε. ή την απόφαση, που εκδίδεται μετά από αναίρεση. 

3. Όταν δεν υποβληθεί φορολογική δήλωση, χρονικό 
σημείο αφετηρίας υπολογισμού του πρόσθετου φόρου 
είναι η επόμενη ημέρα της ημερομηνίας κατά την οποία 
έληξε για το φορολογούμενο η κατά νόμο προθεσμία 
υποβολής της δήλωσής του. Όταν δεν υποβληθεί ή 
υποβληθεί ανακριβής περιοδική δήλωση Φ.Π.Α., χρόνος 
αφετηρίας υπολογισμού του πρόσθετου φόρου είναι η 
επόμενη ημέρα εκείνης κατά την οποία έληξε η κατά 
νόμο προθεσμία υποβολής της περιοδικής δήλωσης. 
Κατά τον τακτικό έλεγχο σε μια διαχειριστική περίοδο 
από τον οποίο προκύπτει διαφορά φόρου που δεν 
μπορεί να ενταχθεί σε συγκεκριμένη περιοδική δήλωση, 
ο χρόνος αφετηρίας υπολογισμού του πρόσθετου φόρου 
μη υποβολής ή ανακρίβειας είναι η επόμενη ημέρα 
εκείνης κατά την οποία έληξε η προθεσμία υποβολής 
της εκκαθαριστικής δήλωσης. 

4. Τα ποσοστά πρόσθετων φόρων σε καμιά περίπτωση 
δεν μπορούν να υπερβούν: α) το διακόσια τοις εκατό 
(200%) για την υποβολή της εκπρόθεσμης δήλωσης και 
β) το "τριακόσια τοις εκατό (300%) για την υποβολή 
ανακριβούς δήλωσης ή μη υποβολή δήλωσης, του φόρου 
την πληρωμή του οποίου θα απέφευγε ο υπόχρεος. 

5. Στη φορολογία εισοδήματος, για την επιβολή πρό¬ 
σθετου φόρου ως φόρος που οφείλεται με βάση τη 
δήλωση θεωρείται αυτός που προκύπτει είτε από το 
εισόδημα που εξευρίσκεται, σύμφωνα με τις διατάξεις 
του άρθρου 4, είτε από το εισόδημα που προσδιορίζεται 
με βάση τις διατάξεις των άρθρων 15 έως και 19 του 
ν. 2238/1994. 

6. Ο πρόσθετος φόρος λόγω εκπρόθεσμης υποβολής 
της δήλωσης επιβάλλεται και συμβεβαιώνεται με το 
φόρο της δήλωσης, ενώ στις περιπτώσεις της ανακρι¬ 
βούς ή μη υποβολής δήλωσης επιβάλλεται με την 
καταλογιστική πράξη του φόρου. Εξαιρετικά, ο πρό¬ 
σθετος φόρος λόγω εκπρόθεσμης υποβολής της δή¬ 
λωσης επιβάλλεται με καταλογιστική πράξη της αρμόδιας 
δημόσιας οικονομικής υπηρεσίας στις περιπτώσεις που 
η δήλωση δεν υποβάλλεται σε δημόσια οικονομική υ¬ 
πηρεσία. ή άλλη αρχή αρμόδια για την επιβολή πρό¬ 
σθετου φόρου. 

7. Για την καταβολή των πρόσθετων φόρων ευθύνονται 
εις ολόκληρον με τους φορολογουμένους και: α) οι 
υπόχρεοι των περιπτώσεων ά και β' της παραγράφου 
3 του άρθρου 61 του ν. 2238/1994. β) οι κληρονόμοι 
του φορολογουμένου των οποίων η ευθύνη εκτείνεται 
μέχρι το ποσό της κληρονομικής μερίδας καθενός, γ) 
τα πρόσωπα του άρθρου 28 του ν. 1642/1986 και δ) 
τα πρόσωπα της παραγράφου 3 του άρθρου 5 του 
α.ν.1521/1950 (ΦΕΚ 245 Α). του άρθρου 83 του ν.δ. 
118/1973 και της παραγράφου 2 του άρθρου 22 του ν. 
2459/1997 (ΦΕΚ 17 Α ). 

8. Όταν η διαφορά λυθεί με δικαστικό συμβιβασμό ή 
ολικά ή μερικά με διοικητική επίλυση, ο επιπλέον πρό- 

σθετος φόρος υπολογίζεται για το ποσό του φόρου 
μέχρι το χρονικό σημείο της υπογραφής της συμβιβα¬ 
στικής ή διοικητικής επίλυσης της διαφοράς και ο 
πρόσθετος φόρος που προκύπτει συνολικά περιορίζεται 
στα τρία πέμπτα (3/5) αυτού. 

Άρθρο 3 

Πρόσθετα τέλη, εισφορές και δικαιώματα 

Οι διατάξεις των άρθρων 1 και 2 του παρόντος νόμου 
εφαρμόζονται ανάλογα και για τα τέλη, εισφορές και 
δικαιώματα υπέρ του Δημοσίου. Επίσης, οι ως άνω 
διατάξεις εφαρμόζονται και για το τέλος εκσυγχρονισμού 
και ανάπτυξης αεροδρομίων, την εισφορά υπέρ ΕΛΓΑ, 
την εισφορά δακοκτονίας, τα δικαιώματα του Δημοσίου 
από τα εισιτήρια εισόδου στα καζίνο και για κάθε τέλος, 
εισφορά ή δικαίωμα υπέρ τρίτων που αποδίδεται στις 
δημόσιες οικονομικές υπηρεσίες και η εκπλήρωση ή μη 
της σχετικής φορολογικής υποχρέωσης ελέγχεται από 
αυτές. 

ΚΕΦΑΛΑΙΟ Β' 

ΠΡΟΣΤΙΜΑ 

Άρθρο 4 

Πρόστιμα 

1. Τα πρόσωπα που παραβαίνουν τις υποχρεώσεις 
τους που απορρέουν από την κείμενη φορολογική 
νομοθεσία υπόκεινται για κάθε παράβαση σε πρόστιμο 
που ορίζεται από σαράντα χιλιάδες (40.000) δραχμές 
μέχρι τετρακόσιες χιλιάδες (400.000) δραχμές. Το πρό¬ 
στιμο αυτό επιβάλλεται στις περιπτώσεις που δεν προ- 
βλέπεται η επιβολή πρόσθετου φόρου ή δεν προκύπτει 
ποσό φόρου για καταβολή. Ειδικά, όποιος κατέχει και 
χρησιμοποιεί αριθμούς φορολογικού μητρώου (Α.Φ.Μ.) 
περισσότερους από έναν υπόκειται σε πρόστιμο που 
ορίζεται σε δέκα εκατομμύρια (10.000.000) δραχμές. 
Επίσης, σε πρόστιμο πέντε εκατομμυρίων (5.000.000) 
δραχμών υπόκεινται και όποιος αναγράφει στα φορο¬ 
λογικά του στοιχεία αριθμό φορολογικού μητρώου 
(Α.Φ.Μ.) που ανήκει σε άλλο πρόσωπο ή που δεν έχει 
χορηγηθεί σε αυτόν. 

2. Οι διατάξεις της παραγράφου θ του άρθρου 1 του 
παρόντος νόμου έχουν ανάλογη εφαρμογή και για τα 
πρόστιμα του άρθρου αυτού. 

Άρθρο 5 

Πρόστιμα για παραβάσεις του Κώδικα Βιβλίων 
και Στοιχείων (Κ.Β.Σ.) - Αντικειμενικό σύστημα 

• 

1. Όποιος παραβαίνει τις διατάξεις του Κώδικα Βιβλίων 
και Στοιχείων (π.δ. 186/1992 ΦΕΚ 84 Α') τιμωρείται με 
πρόστιμο που προσδιορίζεται κατ' αντικειμενικό τρόπο. 

Για το σκοπό αυτόν καθιερώνονται δύο βάσεις υπο¬ 
λογισμού. συντελεστές βαρύτητας, και ανώτατα όρια 
(οροφές). Οι παραβάσεις διακρίνονται σε δύο κατηγο¬ 
ρίες. γενικές και αυτοτελείς. 

2. Για την εφαρμογή του αντικειμενικού συστήματος 
δίδονται οι πιο κάτω εννοιολογικοί προσδιορισμοί: 

α) Βάση Υπολογισμού Νοί (ΒΑΣ.ΥΠ.1) είναι το αντι¬ 
κειμενικό ποσό επί του οποίου εφαρμόζονται οι συντε¬ 
λεστές βαρύτητας για συγκεκριμένες παραβάσεις, όπως 


στις καΓ ιδίαν διατάξεις ορίζεται. Το ποσό της βάσης 
αυτής κλιμακώνεται ανάλογα με την κατηγορία των 
βιβλίων, που υποχρεούται να τηρεί κάθε υπόχρεο πρό¬ 
σωπο του Κ.Β.Σ., ως εξής: 

α.α. Για μη υπόχρεους σε τήρηση βιβλίων ή τηρούντες 
βιβλία Α' κατηγορίας 100.000 δραχμές. 

α.β. Γ ια υπόχρεους σε τήρηση βιβλίων Β' κατηγορίας 
200.000 δραχμές. 

α. γ. Γ ια υπόχρεους σε τήρηση βιβλίων Γ' κατηγορίας 
300.000 δραχμές. 

Γ ια τους ιδρυτές επιχειρήσεων επιβάλλονται τα πρό¬ 
στιμα που προβλέπονται για τους υπόχρεους σε τήρηση 
Β' κατηγορίας βιβλίων, εκτός από τους ιδρυτές Ε.Π.Ε. 
και Α.Ε. για τους οποίους επιβάλλονται τα πρόστιμα 
που προβλέπονται για τους υπόχρεους σε τήρηση Γ' 
κατηγορίας βιβλίων. 

β) Βάση Υπολογισμού Νο2 (ΒΑΣ.ΥΠ.2) είναι το αντι¬ 
κειμενικό ποσό επί του οποίου εφαρμόζονται οι συντε¬ 
λεστές βαρύτητας για συγκεκριμένες παραβάσεις, όπως 
στις κατ' ιδίαν διατάξεις ορίζεται. Το ποσό της βάσης 
αυτής ισούται με την αξία της συναλλαγής ή του 
στοιχείου ή μέρους αυτών, μη συμπεριλαμβανομένου 
του Φ.Π.Α., κατά περίπτωση. 

γ) Συντελεστής βαρύτητας είναι ο αριθμός που κλι- 
μακώνεται ανάλογα με τη σοβαρότητα της παράβασης 
και εφαρμόζεται στην αντίστοιχη βάση υπολογισμού. 

δ) Ανώτατο όριο (οροφή) είναι το ποσό, το οποίο 
δεν μπορεί να υπερβεί το επιβαλλόμενο πρόστιμο και 
εφαρμόζεται στις αυτοτελείς παραβάσεις, με εξαίρεση 
αυτές για τις οποίες ισχύει η βάση υπολογισμού Νο 2 
(ΒΑΣ.ΥΠ.2). 

ε) Γενικές παραβάσεις είναι αυτές, για τις οποίες 
επιβάλλεται ένα ενιαίο πρόστιμο, ανά διαχειριστική πε¬ 
ρίοδο, ανεξάρτητα από το πλήθος αυτών, 
στ) Αυτοτελείς παραβάσεις είναι αυτές, που ορίζονται 
στην παράγραφο 8 του άρθρου αυτού για πς οποίες 
επιβάλλεται ιδιαίτερο πρόστιμο για κάθε πα^ρβαση. 

3. Για κάθε πράξη ή παράλειψη των διατάξεων του 
άρθρου αυτού, που διαπιστώνεται σε διαφορετικό χρόνο 
εντός της ίδιας χρήσεως, επιβάλλεται ιδιαίτερο πρό¬ 
στιμο. 

4. Πράξεις ή παραλείψεις, που συνιστούν παράβαση 
των διατάξεων αυτών και ανάγονται σε περισσότερες 
της μιας διαχειριστικές περιόδους κρίνονται αυτοτελώς, 
και εκδίδεται χωριστή, κατά διαχειριστική περίοδο, α¬ 
πόφαση επιβολής προστίμου. 

5. ΚαΤ εξαίρεση δεν επιβάλλεται πρόστιμο, όταν: 

α) εκ παραδρομής εκδοθούν φορολογικά στοιχεία 

χωρίς την τήρηση ενιαίας αρίθμησης. 

β) έχουν εκδαθεί αθεώρητα φορολογικά στοιχεία, αντί 
θεωρημένων, εφόσον στις άνω περιπτώσεις έχουν εκ- 
δοθεί από παραδρομή και έχουν καταχωρηθεί στα βιβλία 
εμπρόθεσμα και δηλώθηκε εγγράφως από τον υπόχρεο 
στον προϊστάμενο της αρμόδιας δημόσιας οικονομικής 
υπηρεσίας η παράλειψη αυτή, πριν από τη διαπίστωσή 
της από οποιονδήποτε φορολογικό έλεγχο. Οι διατάξεις 
της παραγράφου 8 του άρθρου 1 του παρόντος έχουν 
ανάλογη εφαρμογή και για τα πρόστιμα του άρθρου 
αυτού. 

6. Για τις γενικές παραβάσεις λαμβάνεται υπόψη η 
Βάση Υπολογισμού Νοί (ΒΑΣ.ΥΠ.1) και εφαρμόζεται ο 
συντελεστής βαρύτητας με αριθμητική τιμή ένα (1). Κατ 

εξαίρεση, για τις πιο κάτω παραβάσεις ο συντελεστής 
βαρύτητας καθορίζεται ως εξής: 

α) Σε μη τήρηση βιβλίων τρίτης κατηγορίας ή τήρηση 
κατώτερης αυτής σε δυο (2). 

β) Σε μη τήρηση πρόσθετων βιβλίων της παραγράφου 
5 του άρθρου 10 του Κ,Β.Σ. και της παραγράφου 11 
του άρθρου 64 του ν. 2065/1992 (ΦΕΚ 113 Α'), σε δύο 
( 2 ). 

γ) Σε μη τήρηση βιβλίου αποθήκης ή παραγωγής 
κοστολογίου, σε δύο (2). 

δ) Σε περίπτωση ελλιπούς περιγραφής του είδους 
των αγαθών ή υπηρεσιών στα βιβλία ή στοιχεία, σε δύο 
12 ). 

ε) Σε περίπτωση μη επίδειξης των βιβλίων και στοι¬ 
χείων, μετά από προηγούμενη πρόσκληση, σε δύο (2). 
στ) Σε περίπτωση μη εμπρόθεσμης ενημέρωσης του 
βιβλίου απογραφών ή μη τήρησης αυτού, σε τρία (3). 

ζ) Σε περίπτωση μη υποβολής στοιχείων του άρθρου 
20 του Κ.Β.Σ. ή εκπρόθεσμης υποβολής τους μετά την 
παρέλευση τριών μηνών από την οριζόμενη προθεσμία, 
καθώς και στις περιπτώσεις παράλειψης καταχώρησης 
αντισυμβαλλομένων ή ανακριβούς καταχώρησης της 
αξίας, εφόσον οι παραλείψεις ή ανακρίβειες αυτές 
αναφέρονται σε συναλλαγές συνολικής αξίας πάνω από 
πέντε εκατομμύρια (5.000.000) δραχμές, σε τρία (3). 

η) Σε περίπτωση μη σύνταξης ή μη εμπρόθεσμης 
σύνταξης και καταχώρησης του ισολογισμού, σε τέσσερα 
(4). 

θ) Σε περίπτωση παρεμπόδισης του προληπτικού 
φορολογικού ελέγχου με θετικές ενέργειες, σε τέσσερα 
(4). 

7. Στο πρόστιμο που ορίζεται από τις διατάξεις της 
περίπτωσης α' της παραγράφου 2 του άρθρου αυτού 
υπόκεινται και ο διευθυντής ή οποιοσδήποτε άλλος 
μισθωτός των υποχρέων της παραγράφου 1 του άρθρου 
2 του Κ.Β.Σ. ή ο νομικός ή ο λογιστικός ή ο φορολογικός 
ή ο οικονομικός σύμβουλος και εν γένει κάθε τρίτος,ο 
οποίος αποδεδειγμένα συμπράττει στις πράξεις ή στις 
παραλείψεις που έχουν ως συνέπεια τα βιβλία και 
στοιχεία να μην εμφανίζουν την πραγματική κατάσταση. 

8. Οι παρακάτω περιπτώσεις, για την επιβολή του 
αντικειμενικού προστίμου, θεωρούνται αυτοτελείς πα¬ 
ραβάσεις, για τις οποίες εφαρμόζεται η Βάση Υπολο- 
νσμού Νο 1 (ΒΑΣ.ΥΠ.1) ο δε συντελεστής βαρύτητας, 
εφόσον δεν ορίζεται διαφορετικά, έχει αριθμητική τιμή 
ένα (1). 

α) Ή παράλειψη έκδοσης κάθε στοιχείου, που ορίζεται 
από τις διατάξεις του Κ.Β.Σ.. ΚαΤ εξαίρεση η μη έκδοση 
Δελτίων Αποστολής από αγρότες του ειδικού καθε¬ 
στώτος Φ.Π.Α. θεωρείται γενική παράβαση, επιφυλασ- 
σομένων των διατάξεων της περίπτωσης α της παρα¬ 
γράφου 10 του άρθρου αυτού. 

β) Η έκδοση καθενός αθεώρητου στοιχείου, όταν από 
τις διατάξεις του Κ.Β.Σ. προβλέπεται η έκδοση θεω¬ 
ρημένου. Ειδικά, όταν τα στοιχεία αυτά έχουν εκδοθεί 
εκ παραδρομής αθεώρητα και έχουν καταχωρηθεί στα 
βιβλία πριν από οποιονδήποτε έλεγχο θεωρείται γενική 
παράβαση. 

γ) Η μη αναγραφή ή η ανακριβής αναγραφή σε καθένα 
από τα στοιχεία που αναφέρονται στην ανωτέρω πε¬ 
ρίπτωση ά του ονοματεπωνύμου ή της επωνυμίας. 


καθώς και του Α.Φ.Μ. του αντισυμβαλλόμενου, του 
είδους, της ποσότητας και της αξίας ή της αμοιβής. 
Ειδικά, σε περίπτωση μη αναγραφής του ονοματεπώ- 
νυμου στις αποδείξεις λιανικής πώλησης, όταν αυτές 
αφορούν πωλήσεις αγαθών, εκπιπτόμενες στη φορο¬ 
λογία εισοδήματος, θεωρείται γενική παράβαση. 

δ) Η μη καταχώρηση κάθε στοιχείου ή εγγράφου 
αγοράς, πώλησης, εσόδου, εξόδου, εφόσον δεν επι¬ 
βλήθηκε πρόστιμο των περιπτώσεων α' και γ. 

ε) Η κάθε ανακριβής καταχώρηση των αναφερομένων 
στην προηγούμενη περίπτωση, εφόσον δεν επιβλήθηκε 
πρόστιμο της περίπτωσης γ'. 

στ) Η κάθε μη καταχώρηση ή η ανακριβής καταχώρηση 
στοιχείου απογραφής. 

ζ) Η καθεμιά καταχώρηση ανύπαρκτης αγοράς, πώ¬ 
λησης ή ανύπαρκτου εσόδου, εξόδου και στοιχείου 
απογραφής. 

η) Η κάθε μη καταχώρηση ή η ανακριβής καταχώρηση 
στα πρόσθετα βιβλία που ορίζονται από τις διατάξεις 
των παραγράφων 1 και 5 του άρθρου 10 του Κ.Β.Σ., 
της παραγράφου 11 του άρθρου 64 του ν.2065/1992, 
και τις αποφάσεις του Υπουργού Οικονομικών που 
εκδϊδονται κατ' εξουσιοδότηση του άρθρου 38 περίπτωση 
γ' υποπερίπτωση γη' του Κ.Β.Σ. ή άλλων αποφάσεων 
που εκδϊδονται κατ' εξουσιοδότηση νόμου και καθιερώ¬ 
νουν την υποχρέωση τήρησης πρόσθετων βιβλίων. Η 
μη καταχώρηση στα πρόσθετα βιβλία του προηγούμενου 
εδαφίου, εφόσον έχουν εκδοθεί τα στοιχεία εσόδου, 
θεωρείται γενική παράβαση. 

θ) Η μη διαφύλαξη κάθε βιβλίου και στελέχους στοι¬ 
χείων των πενήντα (50) φύλλων ή ανά πενήντα (50) 
κινητά φύλλα, που ορίζονται από τις διατάξεις του 
Κ.Β.Σ. και για όσο χρόνο ορίζεται, εκτός αν η μη 
διαφύλαξη οφείλεται αποδειγμένα σε ανωτέρα βία. 

ι) Η μη εμπρόθεσμη εκτύπωση κάθε βιβλίου, του 
μηνιαίου ισοζυγίου γενικού καθολικού και της μηνιαίας 
κατάστασης του βιβλίου αποθήκης, 
ια) Η μη κάλυψη από τα προγράμματα λογισμικού των 
υποχρεώσεων που προβλέπονται από τις διατάξεις των 
άρθρων 23 και 24 του Κ.Β.Σ., ως και η μη τήρηση 
καθεμιάς από τις υποχρεώσεις που θεσπίζονται από τα 
άρθρα αυτά. 

9. Κάθε φορά που διενεργειται φορολογικός έλεγχος 
και διαπιστώνονται επαναλαμβανόμενες εντός της ίδιας 
διαχειριστικής περιόδου αυτοτελείς, κατά τις διατάξεις 
της προηγούμενης παραγράφου, παραβάσεις, για τις 
οποίες προβλέπεται η επιβολή προστίμων με βάση την 
κατηγορία βιβλίων, κατά τα οριζόμενα στην περίπτωση 
α' της παραγράφου 2, το ανώτατο όριο του «προστίμου 
δεν μπορεί να υπερβεί κατά την πρώτη έκδοση από¬ 
φασης επιβολής προστίμου το δεκαπενταπλάσιο των 
προστίμων αυτών, για κάθε κατηγορία παραβάσεων των 
περιπτώσεων της προηγούμενης παραγράφου και κατά 
τη δεύτερη έκδοση απόφασης επιβολής προστίμου το 
τριακονταπλάσιο των προστίμων αυτών, για κάθε ως 
άνω κατηγορία παράβασης. Σε περίπτωση διαπίστωσης 
για τρίτη φορά της διάπραξης των παραβάσεων αυτών 
δεν ισχύει περιορισμός ως προς το ανώτατο όριο αυτών 
των προστίμων. 

10. Οι παρακάτω περιπτώσεις, επίσης, θεωρούνται 
αυτοτελείς παραβάσεις, για τις οποίες εφαρμόζεται η 

Βάση Υπολογισμού Νο2 (ΒΑΣ.ΥΠ.2), όπως ειδικότερα 
προσδιορίζεται σπς κατ' ιδία διατάξεις, με τις οποίες 
προσδιορίζεται και η τιμή του κατά περίπτωση ισχύοντος 
συντελεστή βαρύτητας: 

α) Όταν η παράβαση αναφέρεταί σε μη έκδοση ή σε 
ανακριβή έκδοση των στοιχείων, που ορίζονται από τον 
Κ.Β.Σ. και έχει ως αποτέλεσμα την απόκρυψη της 
συναλλαγής ή μέρους αυτής η δε αποκρυβείσα αξία 
είναι μεγαλύτερη των τριακοσίων χιλιάδων (300.000) 
δραχμών, επιβάλλεται πρόστιμο για κάθε παράβαση ίσο 
με την αξία της συναλλαγής ή του μέρους αυτής που 
αποκρύφτηκε. Θεωρείται απόκρυψη της συναλλαγής και 
επιβάλλεται πρόσημο ίσο με τη συνολική της αξία και 
η περίπτωση διακίνησης αγαθών χωρίς το συνοδευτικό 
φορολογικό στοιχείο, που προβλέπεται από τον Κ.Β.Σ.. 

Όταν δεν είναι δυνατός ο προσδιορισμός της αξίας 
της συναλλαγής επιβάλλεται το πρόστιμο που ορίζεται 
από την περίπτωση α' της παράγραφου 2, κατά περί¬ 
πτωση. 

Ειδικά, στις περιπτώσεις που προκύπτει το ύψος της 
συνολικής αποκρυβείσας αξίας, χωρίς να προσδιορίζεται 
το πλήθος των συναλλαγών ως και η αξία μιας εκάστης 
ξεχωριστά, επιβάλλεται πρόστιμο ισόποσο της συναλ¬ 
λαγής. 

β) Η έκδοση πλαστών ή εικονικών φορολογικών στοι¬ 
χείων και η λήψη εικονικών, καθώς και η νόθευση αυτών 
θεωρείται ιδιάζουσα φορολογική παράβαση και επιβάλ¬ 
λεται πρόσημο ίσο με το διπλάσιο της αξίας κάθε 
στοιχείου, μη συμπεριλαμβανομένου του Φ.Π.Α. εφόσον 
αυτή είναι μεγαλύτερη των τριακοσίων χιλιάδων 
(300.Χ0) δραχμών, σε αντίθετη δε περίπτωση ίσο με 
το διπλάσιο της ΒΑΣ.ΥΠ.1. Αν η αξία του στοιχείου 
είναι μερικώς εικονική, το ως άνω πρόστιμο επιβάλλεται 
για το μέρος της εικονικής αξίας. Όταν δεν είναι 
δυνατός ο προσδιορισμός της μερικώς εικονικής αξίας 
το πρόσημο της περίπτωσης αυτής, επιβάλλεται μειω¬ 
μένο κατά πενήντα τοις εκατό (50%). 

Κατ' εξαίρεση στην περίπτωση έκδοσης αποδείξεων 
από φορολογική ταμειακή μηχανή (φ.τ.μ.) του ν.1809/ 
1988, στις οποίες τα εκτυπούμενα ατομικά στοιχεία του 
εκδότη δεν ανταποκρινονται στην πραγματικότητα, ε¬ 
πιβάλλεται πρόστιμο σύμφωνα με τις διατάξεις της 
περίπτωσης α' της παραγράφου 2, εφόσον οι εκδοθεισες 
αποδείξεις έχουν καταχωρηθεί εμπρόθεσμα στα τηρού¬ 
μενα βιβλία του κατόχου - χρήστη επιτηδευματία, η δε 
φ.τ.μ. έχει δηλωθεί από αυτόν στην αρμόδια δημόσια 
οικονομική υπηρεσία, σύμφωνα με τις διατάξεις του 
ν. 1809/1988. 

11. Για την εφαρμογή των διατάξεων της προηγού¬ 
μενης παραγράφου και των περιπτώσεων α' και γ' της 
παραγράφου 8, εφόσον καταλογίζονται αυτοτελείς πα¬ 
ραβάσεις για τα φορολογικά στοιχεία αξίας, δεν κατα¬ 
λογίζονται, για την ίδια αιτία, όμοιες παραβάσεις για 
τα αντίστοιχα δελτία αποστολής. 

12. Όπου σε άλλες διατάξεις γίνεται αναφορά σε 
παραβάσεις ή πρόσημα του π.δ/τος 99/1977 - Κ.Φ.Σ. 

- (ΦΕΚ 34 Α') ή του π.δ/τος 186/1992 - Κ.Β.Σ., νοούνται 
οι παραβάσεις και τα πρόστιμα του παρόντος νόμου. 


Άρθρο 6 

Πρόστιμα Φ.ΠΆ. για πλαστά, νοθευμένα ή 
εικονικά φορολογικά στοιχεία 

1. Στο Φ.Π.Α. όταν μετά από έλεγχο αποδειχθεί ότι 
ο υποκείμενος στο φόρο ως λήπτης εικονικού φορο¬ 
λογικού στοιχείου ή στοιχείου το οποίο νόθευσε αυτός 
ή άλλοι για λογαριασμό του, διενήργησε έκπτωση φόρου 
εισροών ή έλαβε επιστροφή φόρου, σύμφωνα με τις 
διατάξεις του άρθρου 27 του ν. 1642/1986 και των 
εκάστοτε υπουργικών αποφάσεων, που ορίζουν τη δια¬ 
δικασία της επιστροφής αυτής, ή ως εκδότης δεν 
απέδωσε φόρο, με βάση πλαστά, εικονικά ή νοθευμένα 
φορολογικά στοιχεία, επιβάλλεται ειδικό πρόστιμο ισό¬ 
ποσο με το τριπλάσιο του φόρου που εξέπεσε η που 
επιστράφηκε ή δεν απέδωσε, ανεξάρτητα αν δεν προ¬ 
κύπτει τελικά ποσό φόρου για καταβολή. 

2. Η έννοια των πλαστών και εικονικών στοιχείων 
ορίζεται από τις διατάξεις των παραγράφων 3 και 4 
του άρθρου 19 του παρόντος νόμου. 

Άρθρο 7 

Πρόστιμα για πραβάσεις στην προμήθεια του 
ειδικού σήματος των τελών κυκλοφορίας 

1. Για την εκπρόθεσμη προμήθεια του ειδικού σήματος 
των αυτοκινήτων οχημάτων, την προμήθειο σήματος 
μικρότερης κατηγορίας ή την παράλειψη προμήθειας 
σήματος, επιβάλλεται αυτοτελές πρόστιμο ίσο με τα 
τέλη κυκλοφορίας που αντιστοιχούν στον κυλίνδρισμά 
του οχήματος. Όταν το όχημα απαλλάσσεται από τα 
τέλη κυκλοφορίας, επιβάλλεται πρόσημο ίσο _ε -ο ένα 
δεύτερο (1/2) των τελών κυκλοφορίας που αντιστοιχούν 
στον κυλίνδρισμά του. 

2. Για τα οχήματα με κυλίνδρισμά κινητήρα μέχρι και 
επτακόσια ογδόντσ πέντε (785) κυβικά εκατοστά, το 
πρόστιμο για την ανωτέρω αιτία ανέρχεται σε δέκα 
χιλιάδες (10.000) δραχμές. Επίσης, πρόσημο δέκα χι¬ 
λιάδων (10.000) δραχμών επιβάλλεται και στην περί¬ 
πτωση που αφαιρέθηκαν οι πινακίδες του ονόματος με 
πράξη της αστυνομικής αρχής, επειδή δεν έφερε επι- 
κολλημένο το ειδικό σήμα, η προμήθειο του οποίου 
όμως είχε γίνει πριν από την αφαίρεση, εμπρόθεσμα η 
εκπρόθεσμα. Το πρόσημο των δέκα χιλιάδων (10.000) 
δραχμών επιβάλλεται και στην περίπτωση απώλειας ή 
κλοπής του ειδικού σήματος, εφόσον αφαιρεθούν οι 
πινακίδες λόγω μη επικόλλησης του σήματος. 

Άρθρο 8 

Πρόστιμα για παραβάσεις που αφορούν το τέλος 
διενέργειας ψυχαγωγικών τεχνικών παιγνίων 

1. Σε περίπτωση εγκατάστασης η λειτουογίας ψυχα¬ 
γωγικών τεχνικών παιγνίων σε παιγνιομηχανήμστο ή σε 
ειδικά διασκευασμένα τραπέζια, χωρίς την καταβολή 
του νόμιμου τέλους διενέργειας ψυχαγωγικών τεχνικών 
παιγνίων, επιβάλλεται απο την αρμόδια δημοσα οικο¬ 
νομική υπηρεσία πρόσημο, το οποίο ανέρχεται στο 
πενταπλάσιο του κατά περίπτωση προβλεπόμενου ε¬ 
τήσιου τέλους. 

Σε περίπτωση μη επικόλλησης του σήματος επιβάλ¬ 
λεται πρόστιμο που ισούται με το διπλάσιο του ετήσιου 
τέλους που αντιστοιχεί στο συγκεκριμένο παιγνιομηχά- 
νημα ή τραπέζι. Πρόστιμο που ισούται με το διπλάσιο 
του ετήσιου τέλους επιβάλλεται και σε περίπτωση μη 
επικόλλησης του σήματος σε παιγνιομηχάνημα που έχει 
υποστεί βλάβη και βρίσκεται εντός του χώρου διενέρ¬ 
γειας ψυχαγωγικών τεχνικών παιγνίων. 

2. Απαγορεύεται, με την επιφύλαξη των διατάξεων 
του ν.2206/1994 (ΦΕΚ 62 Α'), η με οποιονδήποτε τρόπο 
εγκατάσταση και διενέργεια μικτών ή τυχερών παιγνίων. 
Απαγορεύεται επίσης η με οποιονδήποτε τρόπο μετα¬ 
τροπή των παιγνιομηχανημάτων ψυχαγωγικών τεχνικών 
παιγνίων και η εγκατάσταση ή διενέργεια μικτών ή 
τυχερών παιγνίων επ' αυτών. Σε κάθε περίπτωση ε¬ 
γκατάστασης ή διενέργειας μικτών ή τυχερών παιγνίων 
εφαρμόζονται ως προς τις κυρώσεις οι σχετικές δια¬ 
τάξεις του β.δ/τος 29/1971 (ΦΕΚ 21 Α). 

Άρθρο 9 

Επιβολή προστίμων - Διοικητική επίλυση 
της διαφοράς 

1. Το πρόστιμο επιβάλλεται σε βάρος του παραβάτη 
φυσικού προσώπου και στις εταιρίες ομόρρυθμες, ειε- 
ρόρρυθμες, περιορισμένης ευθύνης, ανώνυμες, καθώς 
και στους συνεταιρισμούς και στα λοιπά ημεδαπά ή 
αλλοδαπά νομικά πρόσωπα δημοσίου ή ιδιωτικού δικαίου, 
σε βάρος του νομικού προσώπου. Στις κοινοπραξίες 
επττηδευμσττών, κοινωνίες αστικού δικαίου και αστικές 
εταιρίες το πρόστιμο επιβάλλεται σε βάρος αυτών και 
κοινοποιείται στα μέλη τους, το καθένα από τα οποία 
ευθύνεται εις ολόκληρον. Σας αλλοδαπές επιχειρήσεις 
και αλλοδαπούς οργανισμούς το πρόστιμο επιβάλλεται 
σε βάρος αυτών και κοινοποιείται στους διευθυντές ή 
αντιπροσώπους ή πράκτορες, που έχουν στην Ελλάδα. 

2. Το πρόστιμο επιβάλλεται με απόφαση του προϊ¬ 
σταμένου της αρμόδιας δημόσιας οικονομικής υπηρε¬ 
σίας, στην οποία γίνεται σύντομη περιγραφή της πα¬ 
ράβασης και αναγράφεται το πρόσημο που επιβάλλεται 
για αυτή, καθώς και η διάταξη που εφαρμόζεται. 

Με την ίδια απόφαση μπορεί να επιβληθούν πρόστιμα 
διακεκριμένως για περισσότερες από μία παραβάσεις, 
που ανάγονται στην ίδια διαχειριστική περίοδο. Μαζί με 
την απόφαση κοινοποιείται στον παραβάτη ανπγραφο 
της σχετικής έκθεσης ελέγχου. 

ΚαΤ εξαίρεση, τα πρόσημα, που προβλέπονται από 
ης διατάξεις του άρθρου 7 του παρόντος νόμου, ει- 
σπράττοντα: ή βεβαιώνονται εφάπαξ χωρίς την έκδοση 
της παραπάνω απόφασης. 

3. Αρμόδιος για την έκδοση της απόφασης επιβολής 
προστίμου είναι, προκειμενου για επιτηδευματία φυσικό 
πρόσωπο ή πρόσωπο της παοαγράφου 4 του άρθρου 
2 ή του άρθρου 101 του ν. 2238/1394, ο προϊστάμενος 
της δημόσιας οικονομικής υπηρεσίας της έδρας της 
επιχείρησης ή του επαγγέλματος του επιτηδευματία 
κατά περίπτωση και προκειμενου για τα λοιπά νομικά 
πρόσωπα ιδιωτικού δικαίου, ο προϊστάμενος της αρμό¬ 
διας δημόσιας οικονομικής υπηρεσίας για την παραλαβή 
της δήλωσης απόδοσης του παρακρατούμενου φόρου 
εισοδήματος από μισθωτές υπηρεσίες. Για ης λοιπές 
περιπτώσεις αρμόδιος είναι ο προϊστάμενος της δη¬ 


μόσιας οικονομικής υπηρεσίας της κατοικίας του πα¬ 
ραβάτη. 

4. Με την επιφύλαξη των διατάξεων του παρόντος 
νόμου που ορίζουν διαφορετικά για τη διοικητική επλυση 
της διαφοράς, βεβαίωση και καταβολή των προστίμων 
εφαρμόζονται ανάλογα οι διατάξεις της κύριας φορο¬ 
λογίας. 

Ειδικά, για τη βεβαίωση και καταβολή των προστίμων, 
που προβλέπονται από το άρθρο δ και για τη διοικηπκή 
επίλυση της διαφοράς, βεβαίωση και καταβολή των 
προστίμων που προβλέπονται από το άρθρο 5, εφαρ¬ 
μόζονται ανάλογα οι διατάξεις του ν. 2238/1994. Για 
τα πρόστιμα που δεν συνδέονται με αντίστοιχη φορο¬ 
λογία, ως κύρια φορολογία νοείται η φορολογία εισο¬ 
δήματος. 

5. Οι διατάξεις περί παραγραφής του δικαιώματος 
του Δημοσίου για την ενέργεια αρχικής ή συμπληρω- 
μαηκής φορολογικής έγγραφης στην κύρια φορολογία 
εφαρμόζονται ανάλογα και για την επιβολή των προ¬ 
στίμων. Η προθεσμία αρχίζει από τη λήξη της διαχει¬ 
ριστικής περιόδου που έπεται εκείνης, στην οποία αφο¬ 
ρά η παράβαση. Στα πρόσημα του Κ.3.Σ. ως και σε 
αλλα πρόσημα που δεν συνδέονται με αντίστοιχη φο¬ 
ρολογία, ως κύρια φορολογίσ νοείται η φορολογία ει¬ 
σοδήματος. 

6. Σε διοικηπκή επίλυση της διαφοράς ή δικαστικό 
συμβιβασμό τα πρόστιμα των άρθρων 4, 5 και 6 περιο¬ 
ρίζονται στο ένα τρίτο (1/3) αυτών, στρογγυλοποιούμενα 
στην πλησιέστερη χιλιάδα δραχμών. Σε περίπτωση α¬ 
ποδεδειγμένης ολικής ή μερικής ανυπαρξίας της πα¬ 
ράβασής, τα πρόσημα διαγράφονται ολικά ή μερικά. Η 
πράξη διαγραφής πρέπει να περιέχει πλήρη και ειδική 
αιηολογία για την ανυπαρξία της παράβασης. 

ΚΕΦΑΛΑΙΟ Γ’ 

ΑΛΛΕΣ ΚΥΡΩΣΕΙΣ 

Άρθρο 10 

Κυρώσεις σε όσους δεν δηλώνουν το εισόδημα 
από ακίνητα 

1 Οσοι αποκτούν εισόδημα απο ακίνητα και είναι 
υπόχρεοι να υποβάλλουν δήλωση, σύμφωνα με ης 
διατάξεις του ν. 2238/1994, αν δεν δηλώσουν το ει¬ 
σόδημα αυτό στερούνται το δικαίωμα: 

α) Να εγείρουν αγωγή έξωσης ή να μεταβιβάσουν 
την κυριότητα με οποιονδήποτε τροπο η να συστήσουν 
εμπράγματα δικαιώματα, για μια πενταετία από τη λήξη 
της προθεσμίας για την υποβολή της δήλωσης φορο¬ 
λογίας εισοδήματος, στα ακίνητα για τα οποία δεν 
έχουν δηλωθεί τα μισθώματα. 

β) Να παραχωρήσουν υποθήκη για μια δεκαετία από 
τη λήξη της προθεσμίας για την υποβολή της δήλωσής 
φορολογίας εισοδήματος, σε ακίνητα για τα οποία δεν 
έχουν δηλωθεί τα μισθώματα. 

γ) Να πάρουν στεγαστικό δάνειο από τις τράπεζες, 
το Ταμείο Παρακαταθηκών και Δανείων, το Ταχυδρομικό 
Ταμιευτήριο και λοιπούς οογ η/ισμούς, οι οποίοι χορη¬ 
γούν στενασπκά δάνειά, γιο τα ακίνητα για τα οποία 
δεν έχουν δηλωθεί τα μισθώματα. 

2.Τα εισοδήματα από εκμίσθωση ακινήτων ή από 
δωρεάν παραχώρηση, που δηλώνονται εκπρόθεσμα, φο- 

ρολογούνται αυτοτελώς, χωρίς καμιά έκπτωση ή μείωση, 
με συντελεστή πενήντα τοις εκατό (50%), εφόσον μέσα 
σε τρεις (3) μήνες από την υποβολή της εκπρόθεσμης 
δήλωσης ζητηθεί το πιστοποιητικό, που προβλέπεται 
από την παράγραφο 1 του άρθρου 81 του ν. 2238/1994. 

Για την καταβολή του φόρου αυτού ευθύνεται στο 
ακέραιο και ο τελευταίος, ύστερα από σύμβαση, δια- 
κάτοχος του ακινήτου. Για τη διαδικασία της βεβαίωσης 
του φόρου εφαρμόζονται οι διατάξεις του άρθρου 74 
του ν. 2238/1994. 

Άρθρο 11 

Κυρώσεις σε όσους δεν δηλώνουν το εισόδημα 
από γεωργικές επιχειρήσεις 

1. Οσοι αποκτούν καθαρό γεωργικό εισόδημα από 
οποιαδήποτε γεωργική δραστηριότητα και είναι υπόχρεοι 
σε υποβολή δήλωσής, σύμφωνα με τις διατάξεις του 
ν. 2238/1994, αν δεν δηλώσουν το εισόδημα αυτό και 
είναι κατά κύριο επάγγελμα αγρότες, δεν δικαιούνται: 

α) Να εισπρόξουν επιστρεφόμενο φόρο προστιθέμε¬ 
νης αξίας, ποσού ανω των τριακοσίων χιλιάδων (300.000) 
δραχμών. 

β) Να εισπράξουν επιδοτήσεις ποσού άνω των πε- 
ντακοσίων χιλιάδων (500.000) δραχμών, για τη φυτική 
παραγωγή και επτακοσίων πενήντα χιλιάδων (750.000) 
δραχμών, για τη ζωική παραγωγή. 

γ) Να πάρουν άδεια από την αρμόδια αρχή να πωλούν 
αγροτικά προϊόντα πλανοδίως ή σε λαϊκές αγορές, 
δ) Να πάρουν άδεια αγροτικού αυτοκινήτου, 
ε) Να μεταβιβάσουν με οποιονδήποτε τρόπο την 
κυριότητα γεωργικής γης, για μια πενταετία από τη 
λήξη της προθεσμίας για την υποβολή της δήλωσης 
φορολογίας εισοδήματος. Ειδικά η περίπτωση αυτή 
προϋποθέτει το καθαρό γεωργικό εισόδημα που δεν 
δηλώθηκε να υπερβαίνει τις τριακόσιες χιλιάδες 
(300.000) δραχμές. 

2. Όσοι δεν είναι κατά κύριο επάγγελμα αγρότες και 
αποκτούν καθαρό γεωργικό εισόδημα, από οποιαδήποτε 
γεωργική δραστηριότητα, αν δεν δηλώσουν το εισόδημα 
αυτό, δεν δικαιούνται: 

α) Να εισπράξουν κάθε μορφής και ποσού επιδότηση, 
β) Να εισπράξουν κάθε ποσό αποζημίωσης γεωργικής 
παραγωγής λόγω έκτακτων και απρόβλεπτων ζημιών, 
γ) Να πάρουν άδεια αγροτικού αυτοκίνητου, 
δ) Να μεταβιβάσουν με οποιονδήποτε τρόπο την 
κυριότητα γεωργικής γης για μια πενταετία από τη λήξη 
της προθεσμίας για την υποβολή της δήλωσης φορο¬ 
λογίας εισοδήματος. Ειδικά η περίπτωση αυτή προϋ¬ 
ποθέτει το καθαρό γεωργικό εισόδημα που δεν δηλώθηκε 
να υπερβαίνει τις τριακόσιες χιλιάδες (300.000) δραχμές. 

3. Με αποφάσεις του Υπουργού Οικονομικών, που 
δημοσιεύονται στην Εφημερίδα της Κυβερνήσεως, μπο¬ 
ρούν να αναπροσαρμόζονται τα ποσά των προηγούμε¬ 
νων παραγράφων. Με τις ίδιες αποφάσεις ρυθμίζεται 
και κάθε άλλη λεπτομέρεια, που είναι αναγκαία για την 
εφαρμογή αυτού του άρθρου. 

Άρθρα 12 

Κυρώσεις σε όσους δεν καταβάλλουν τέλη 
κυκλοφορίας αυτοκινήτων 

1. Στην περίπτωση κυκλοφορίας αυτοκινήτου οχήμα- 

τος χωρίς να έχει επικολληθεί στο όχημα το ειδικό 
σήμα τελών κυκλοφορίας, αφαιρούνται οι πινακίδες και 
η άδεια κυκλοφορίας του με πράξη της αστυνομικής 
αρχής από την οποία δεν επιστρέφονται εάν ο ενδια¬ 
φερόμενος δεν προσκομίσει το ειδικό σήμα και το 
αποδεικτικό πληρωμής του κατά περίπτωση προστίμου. 

2. Επίσης οι πινακίδες και η άδεια κυκλοφορίας αυ¬ 
τοκινήτου οχήματος αφαιρούνται απο την αστυνομική 
αρχή, ύστερα από έγγραφο της δημόσιας οικονομικής 
υπηρεσίας, στις κατωτέρω περιπτώσεις: 

α) Για μη καταβολή των τελών κυκλοφορίας ενός (1) 
έτους των αυτοκινήτων οχημάτων, για τα οποία τα τέλη 
κυκλοφορίας δεν καταβάλλονται με την προμήθεια ει¬ 
δικού σήματος. 

β) Για μη καταβολή των εισφορών και τελών που 
προβλέπονται κατά περίπτωση από τις διατάξεις της 
παραγράφου 4 του άρθρου 12 του ν. 383/1976 (ΦΕΚ 
182 Α'), της παραγράφου 9 του άρθρου 2 του ν.δ/τος 
49/1968 (ΦΕΚ 294 Α'), της παραγράφου 3 του άρθρου 
2 και της παραγράφου 2 του άρθρου 7 του ν.1108/1980 
(ΦΕΚ 304 Α'). 

3. Δεν επέρχεται μεταβίβαση της κυριότητας αυτο¬ 
κινήτου οχήματος αν δεν καταβληθούν προηγουμένως 
τα τέλη κυκλοφορίας του έτους εντός του οποίου 
λαμβάνει χώρα η μεταβίβαση και τα τυχόν οφειλομενα 
τέλη κυκλοφορίας προηγούμενων ετών, περιλαμβανό¬ 
μενης και της αξίας του ειδικού σήματος, οι τυχόν 
προσαυξήσεις και πρόστιμα, καθώς και το προβλεπο- 
μενο, κατά περίπτωση, για τη μεταβίβαση τέλος χαρ¬ 
τοσήμου και ο πόρος υπέρ του Ταμείου Νομικών. 

Άρθρο 13 

Αναστολή λειτουργίας επαγγελματικών 
εγκαταστάσεων επιτηδευμάτων και 
αφαίρεση πινακίδων και αδειών κυκλοφορίας 
μεταφορικών μέσων 

1. Με απόφαση του Υπουργού Οικονομικών, μετά 
από πρόταση της Διεύθυνσης Σχεδιασμού και Συντο¬ 
νισμού Φορολογικών Ελέγχων, μπορεί να ανασταλεί 
μέχρι ένα {1) μήνα ή λειτουργία καταστήματος, γραφείου, 
εργοστασίου, εργαστηρίου, αποθήκης και γενικά κάθε 
επαγγελματικής εγκατάστασης των επιτηδευμάτων, σε 
περίπτωση που παρεμποδίζεται η διενέργεια του φο¬ 
ρολογικού έλεγχου με χρησιμοποίηση βίας π απειλών 
κατά των ελεγκτικών οργάνων, καθώς και κάθε φορά 
που διαπιστώνεται από φορολογικό έλεγχο η επανά¬ 
ληψη, μέσα στην ίδια η την επόμενη ή τη μεθεπόμενη 
χρήση, της μη έκδοσης του προβλεπόυενου απο τον 
Κ.Β.Σ. στοιχείου κατά την πώληση ή διακίνηση αγαθών 
ή την παροχή υπηρεσιών. Η διακίνηση αγαθών χωρίς 
την ύπαρξη του προβλεπόμενου συνοδευτικού στοιχείου 
θεωρείται ως μη έκδοση του στοιχείου αυτού. Η τυχόν 
αλλαγή στη νομική μορφή η στο πρόσωπο του φορέα 
της επιχείρησης, από το χρόνο διαπίστωσης της πα¬ 
ράβασης μέχρι το χρόνο της εκτέλεσης της απόφασης, 
δεν αποτελεί λογο μη επιβολής της κύρωσης, εφόσον 
κατά το χρόνο εκτέλεσης η επιχείρηση εξακολουθεί να 
λειτουργεί στον ίδιο χώρο με ίδιο ή παραπλήσιο αντι¬ 
κείμενο εργασιών και σε αυτήν συμμετέχουν ένα ή 
περισσότερα από τα αρχικά μέλη του φορέα. Η εκτέλεση 
της παραπάνω απόφασης ουδεμία ασκεί επιρροή σπς 

ενοχικές σχέσεις του επιτηδευμαχία με τους μισθωτούς 
που συνδέονται με αυτόν με σύμβαση παροχής εξαρ¬ 
τημένης εργασίας. 

2. Όταν μεταφέρονται αγαθά με αυτοκίνητο επιβατικό 
ιδιωτικής ή μικτής ιδιωτικής χρήσης ή με αυτοκίνητο 
φορτηγό ή ημιφορτηγό ή τρίκυκλο δημόσιας ή ιδιωτικής 
χρήσης, χωρίς να έχουν εκδοθεί τα οικεία στοιχεία που 
ορίζονται στον Κ.Β.Σ. για τη μεταφορά τους ή όταν τα 
στοιχεία αυτά έχουν εκδοθεί αλλά δεν συνοδεύουν τα 
μεταφερόμενα αγαθά, αφαιρούνται για χρονικό διάστημα 
από δεκαπέντε (15) ημέρες μέχρι τρεις (3) μήνες οι 
πινακίδες και η άδεια κυκλοφορίας του μεταφορικού 
μέσου καθώς κα; η άδεια οδήγησης του προσώπου που 
οδηγούσε το όχημα κατά τη μεταφορά των αγαθών. Οι 
ίδιες κυρώσεις, που αναφέρονται στο προηγούμενο 
εδάφιο, επιβάλλονται και στις περιπτώσεις που οι οδηγοί 
των μεταφορικών μέσων αρνηθούν στα αρμόδια ελε¬ 
γκτικά όργανα, με οποιονδήποτε τρόπο, να διενεργή¬ 
σουν έλεγχο των φορολογικών στοιχείων που συνο¬ 
δεύουν τα μεταφερόμενα αγαθα. 

3. Επίσης, όταν με ένα από τα πιο πάνω ιδιωτικής 
ή δημόσιας χρήσής μεταφορικά μέσα, μεταφέρονται 
αγαθά που συνοδεύονται με ανακριβή φορολογικά στοι¬ 
χεία, αφαιρούνται για χρονικό διάστημα μέχρι δύο (2) 
μήνες η άδεια κυκλοφορίας του μεταφορικού μέσου, 
καθώς και η άδεια οδήγησης του προσώπου που το 
οδηγεί, εφόσον από την ανακρίβεια αυτή προκύπτει 
διαφορά που υπερβαίνει το είκοσι πέντε τοις εκατό 
(25%) της συνολικής ποσότητας των μεταφερόμενων 
αγαθών. 

4. Δεν αφαιρείται η άδεια του οδηγού του μεταφορικού 
μέσου, στις περιπτώσεις του πρώτου εδαφίου της πα¬ 
ραγράφου 2 και της παραγράφου 3, μόνον όταν αυτός 
παρέχει εξαρτημένη εργασία στην επιχείρηση που έχει 
πωλήσει τα μεταφερόμενα αγαθά ή σε εκείνη που 
διενεργεί τη μεταφορά των αγαθών ως αποστολέας ή 
παραλήπτης, ανεξάρτητα αν αυτά ανήκαν στην κυριό- 
τητά της ή στην κυριότητα τρίτου. 

5. Όταν μεταβιβασθεί το όχημα με επαχθή ή χαριστική 
αιτία ή αντικατασταθεί ή μετατραπεί πριν από την 
επιβολή των ανωτέρω κυρώσεων και μέχρι την εκτελεση 
αυτών, επιβάλλεται με πράξη του προϊσταμένου της 
αρμόδιας δημόσιας οικονομικής υπηρεσίας το πρόστιμο 
της παραγράφου 1 του άρθρου 4 του παρόντος νόμου 
σε βάρος αυτού που ήταν ιδιοκτήτης ή εκμεταλλευτής 
του κατά το χρόνο που διαπράχθηκε η παράβαση. 

6. Η επιβολή των διοικητικών κυρώσεων των παρα¬ 
γράφων 2 έως και 5 του άρθρου αυτού γίνεται με 
απόφαση του προϊσταμένου της δημόσιας οικονομικής 
υπηρεσίας, που είναι αρμόδιος για την επιβολή των 
κυρώσεων, που προβλέπονται από τον Κ.Β.Σ.. 

7. Η απόφαση της προηγούμενης παραγράφου του 
προϊσταμένου της δημόσιας οικονομικής υπηρεσίας εκ- 
δίδεται: 

α) Για τις παραβάσεις της παραγράφου 2 του άρθρου 
αυτού, μετά τη διαπίστωσή τους από τα ελεγκτικά 
όργανα. 

β) Για τις παραβάσεις της παραγράφου 3 του άρθρου 
αυτού, μετά την οριστικοποίηση της οικείας πράξης 
επιβολής προστίμου για παράβαση των διατάξεων του 
Κ.Β.Σ.. 

8. Η απόφαση του προϊσταμένου της δημόσιας οι¬ 


κονομικής υπηρεσίας κοινοποιείται στον υπόχρεο που 
αφορά, στη Διεύθυνση Συγκοινωνιών που εξεδωσε την 
άδεια κυκλοφορίας του οχήματος και την άδεια οδήγησης 
του οδηγού, κατά περίπτωση, και στην αστυνομική αρχή 
που είναι αρμόδια για την εκτέλεση της απόφασης. 

9. Κατά των αποφάσεων που εκδίδονται με βάση το 
άρθρο αυτό επιτρέπεται η άσκηση προσφυγής κατά τον 
Κ.Φ.Δ. ενώπιον του τριμελούς διοικητικού πρωτοδικείου 
του τόπου της κατοικίας του φορολογουμένου ή της 
έδρας της επιχείρησης και στην περίπτωση αναστολής 
λειτουργίας της επαγγελματικής εγκατάστασης του τό¬ 
που όπου βρίσκεται η επαγγελματική εγκατάσταση στην 
οποία αναφέρεται η απόφαση του Υπουργού Οικονο¬ 
μικών. Τόσο η προθεσμία γ>α την άσκηση της προσφυγής 
όσο και η άσκηση αυτής αναστέλλουν την εκτέλεση 
των αποφάσεων αυτών. Το διοικητικό πρωτοδικείο εκ- 
δικάζει την προσφυγή και εκδίδει την απόφασή του 
μέσα σε προθεσμία τριών (3) μηνών από την κατάθεσή 
της. Οι απόψεις της διοικητικής αρχής υποβάλλονται 
μέσα σε προθεσμία δεκαπέντε (15) ημερών από την 
αποστολή σε αυτήν της προσφυγής. Η αποστολή της 
προσφυγής γίνεται από τη γραμματεία του διοικητικού 
πρωτοδικείου μέσα σε προθεσμία δεκαπέντε (15) ημερών 
από την κατάθεσή της. Η απόφαση που εκδίδεται επί 
της προσφυγής κοινοποιείται μέσα σε προθεσμία δύο (2) 
μηνών από την έκδοσή της στη διάδικο διοικητική αρχή, 
η οποία φροντίζει για την εκτέλεση αυτής μέσα σε 
προθεσμία ενός (1) μηνός από την κοινοποίηση αυτή. 
Άσκηση έφεσης κατά της απόφασης του διοικητικού 
πρωτοδικείου δεν επιτρέπεται. 

10. Με κοινές αποφάσεις των Υπουργών Οικονομικών. 
Δημόσιας Τάξης και Μεταφορών και Επικοινωνιών, που 
δημοσιεύονται στην Εφημερίδα της Κυβερνήσεως, κα¬ 
θορίζεται ο τρόπος, η διαδικασία και κάθε αναγκαία 
λεπτομέρεια για την εφαρμογή του άρθρου αυτού. 

Άρθρο 14 

Διασφάλιση των συμφερόντων του Δημοσίου 
σε περίπτωση φοροδιαφυγής 

1. Κάθε φορά που η φορολογική αρχή διαπιστώνει 
φορολογικές παραβάσεις, από τις οποίες βάσει ειδικής 
έκθεσης ελέγχου, προκύπτει ότι δεν έχει αποδοθεί στο 
Δημόσιο ποσό πάνω από πενήντα εκατομμύρια 
(50.000.000) δραχμές από Φ.Π.Α., Φ.Κ.Ε.. παρακρατού- 
μενους και επιρριπτόμενους φόρους, τέλη και εισφορές, 
απαγορεύεται στις αρμόδιες δημόσιες οικονομικές υ¬ 
πηρεσίες να παραλαμβάνουν δηλώσεις ή να χορηγούν 
βεβαιώσεις ή πιστοποιητικά που απαιτούνται κατά τις 
κείμενες διατάξεις και ζητούνται από τον παραβάτη, 
για την κατάρτιση συμβολαιογραφικών πράξεων μετα¬ 
βίβασης περιουσιακών στοιχείων. Στην περίπτωση αυτή 
αναστέλλεται έναντι του Δημοσίου και το απόρρητο 
των καταθέσεων, των λογαριασμών, των κοινών λογα¬ 
ριασμών, των συμβάσεων και πράξεων επί παραγώγων 
χρηματοοικονομικών προϊόντων και του περιεχομένου 
θυρίδων του φορολογουμένου σε τράπεζες ή άλλα 
πιστωτικά ιδρύματα και δεσμεύεται το πενήντα τοις 
εκατό (50%) αυτών. 

Το παραπάνω ποσό μπορεί να αυξομειώνεται με 
αποφάσεις του Υπουργού Οικονομικών, που εκδίδονται 
το βραδύτερο μέχρι 15 Φεβρουάριου κάθε έτους. 

Οι κυρώσεις αυτής της παραγράφου επιβάλλονται και 
στους φορολογούμενους στους οποίους έχουν επιβλη¬ 
θεί τα πρόστιμα των τρίτου και τέταρτου εδαφίων της 
παραγράφου 1 του άρθρου 4. 

Τα παραπάνω μέτρα λαμβάνονται και για τα πρόσωπα 
που αναφέρονται στις παραγράφους 1 έως και 4 του 
άρθρου 20 του παρόντος νόμου. 

2. Αντίγραφο της πιο πάνω ειδικής έκθεσης ελέγχου 
υποβάλλεται από την αρχή που τη συνέταξε στη Διεύ¬ 
θυνση Σχεδιασμού και Συντονισμού Φορολογικών Ε¬ 
λέγχων του Υπουργείου Οικονομικών, η οποία υπο¬ 
χρεώνεται να ενημερώσει με οποιονδήποτε τρόπο όλες 
τις δημόσιες οικονομικές υπηρεσίες, τις τράπεζες και 
λοιπά πιστωτικά ιδρύματα. Οι ανωτέρω υπηρεσίες και 
οι φορείς από της ενημερώσεώς τους υποχρεώνονται 
να εφαρμόσουν αμέσως τις απαγορεύσεις και δεσμεύ¬ 
σεις της παραγράφου 1 αυτού του άρθρου, χωρίς καμία 
άλλη διαδικασία ή διατύπωση. 

3. Η ενέργεια αυτή της Διεύθυνσης Σχεδιασμού και 
Συντονισμού Φορολογικών Ελέγχων κοινοποιείται συγ¬ 
χρόνως και στο φορολογούμενο με αντίγραφο της 
σχετικής ειδικής έκθεσης ελέγχου στη γνωστή κατοικία 
του ή στην έδρα της επιχείρησής του. ο οποίος μπορεί 
μέσα σε ένα (1) μήνα από την ειδοποίησή του να 
ζητήσει με αίτηση στον Υπουργό Οικονομικών την ολική 
ή μερική άρση των απαγορευτικών μέτρων. Ο Υπουργός 
Οικονομικών αποφαίνεται μέσα σε δεκαπέντε (15) η¬ 
μέρες από την υποβολή της αίτησης. Κατά της από¬ 
φασης αυτής επιτρέπεται η κατά τον Κ.Φ.Δ. προσφυγή. 

4. Κατ' εξαίρεση των όσων ορίζονται στην προηγού¬ 
μενη παράγραφο, τα μέτρα αίρονται υποχρεωτικά, όταν 
ο υπόχρεος φορολογούμενος καταβάλλει ποσό πάνω 
από εβδομήντα τοις εκατό (70%) των προς απόδοση 
στο Δημόσιο ποσών από Φ.Π.Α., παρακρατούμενους και 
επιρριπτόμενους φόρους, τέλη, εισφορές και των νό¬ 
μιμων προσαυξήσεων αυτών και προστίμων. Για την 
εφαρμογή της διάταξης του προηγούμενου εδαφίου ο 
υπόχρεος φορολογούμενος υποβάλει σχετική αίτηση 
στον προϊστάμενο της αρμόδιας δημόσιας οικονομικής 
υπηρεσίας, ο οποίος υποχρεώνεται μέσα σε δύο (2) 
μήνες να εκδώσει προσωρινή ή μερική καταλογιστική 
πράξη. Η άσκηση προσφυγής κατά της πράξης αυτής 
δεν αίρει την ισχύ των μέτρων που έχουν ληφθεί. Αν 
μέσα στην προθεσμία αυτή δεν έχουν εχδοθεί τα προ¬ 
σωρινά φύλλα ελέγχου ή οι προσωρινές πράξεις, οι 
συνέπειες και απαγορεύσεις που καθορίζονται με αυτό 
το άρθρο αίρονται αυτοδικαίως. 

Άρθρο 15 

Λοιπές διοικητικές κυρώσεις 

1. Το διοικητικό εφετείο με την ίδια απόφαση με την 
οποία καθορίζεται η φορολογητέα ύλη στη φορολογία 
εισοδήματος, στο φόρο προστιθέμενης αξίας, στο φόρο 
κύκλου εργασιών και στους παρακρατούμενους και ε- 
πιρριπτόμενους φόρους, τέλη και εισφορές, εφόσον ο 
υπόχρεος δεν έχει υποβάλει δήλωση και ο κύριος 
φόρος, τέλος ή εισφορά που οφείλεται με βάση την 
απόφαση του διοικητικού εφετείου υπερβαίνει το ποσό 
του ενός εκατομμυρίου (1.000.000) δραχμών, ή έχει 
υποβάλει δήλωση αλλά μεταξύ του βάσει δηλώσεως 
οφειλόμενου κύριου φόρου, τέλους ή εισφοράς και του 


οφειλόμενου κύριου φόρου, τέλους ή εισφοράς βάσει 
της φορολογητέας ύλης, η οποία καθορίστηκε τελεσί¬ 
δικα, υπάρχει διαφορά μεγαλύτερη από το ποσό του 
ενός εκατομμυρίου (1.000.000) δραχμών που αντιστοιχεί 
σε ποσοστό μεγαλύτερο του είκοσι πέντε τοις εκατό 
(25%) επί του κύριου φόρου ή τέλους ή εισφοράς που 
αναλογεί με βάση τη δήλωση, απαγγέλλει υποχρεωτικά 
σε βάρος του υποχρέου μία τουλάχιστον από τις κυ¬ 
ρώσεις: 

α) Την απώλεια του δικαιώματος συμμετοχής σε δη¬ 
μοπρασίες του Δημοσίου, των νομικών προσώπων δη¬ 
μοσίου δικαίου, των κοινωφελών ιδρυμάτων και οργα¬ 
νισμών κοινής ωφέλειας για χρονικό διάστημα ενός (1) 
έτους. 

β) Την απώλεια του δικαιώματος λήψης πιστοποιητικού 
φορολογικής ενημερότητας για χρονικό διάστημα τριών 
(3) μηνών. 

γ) Την απαγόρευση για περίοδο τριών (3) ετών της 
σύναψης σύμβασης με το Δημόσιο ή άλλους δημόσιους 
οργανισμούς ή φορείς. 

δ) Την απώλεια για περίοδο τριών (3) ετών του 
δικαιώματος λήψης δανείων με την εγγύηση του Δη¬ 
μοσίου ή δημόσιων επιχορηγήσεων ή κρατικών πιστώ¬ 
σεων. 

2. Αν οριστικοποιηθεί η καταλογιστική πράξη του 
προϊσταμένου της δημόσιας οικονομικής υπηρεσίας, 
λόγω μη άσκησης προσφυγής ή άσκησης προσφυγής 
η οποία κρίθηκε τελεσίδικα ως εκπρόθεσμη ή κστέστη 
τελεσίδικη με απόφαση του διοικητικού πρωτοδικείου 
και συντρέχουν οι προϋποθέσεις της προηγούμενης 
παραγράφου, ο προϊστάμενος της δημόσιας οικονομικής 
υπηρεσίας υποχρεώνεται να ζητήσει με αίτησή του από 
το διοικητικό εφετείο να επιβάλει τις ποινές που προ¬ 
βλέπει η προηγούμενη παράγραφος. Η απαγγέλλουσα 
τις στερήσεις απόφαση κοινοποιείται από το γραμματέα 
του διοικητικού εφετείου στον προϊστάμενο της δημό¬ 
σιας οικονομικής υπηρεσίας. 

3. Ο προϊστάμενος της δημόσιας οικονομικής υπη¬ 
ρεσίας οφείλει χωρίς υπαίτια καθυστέρηση να ανακοι¬ 
νώνει στις αρμόδιες αρχές την καταλογιστική του πράξη 
ή την απόφαση του διοικητικού εφετείου με τις οποίες 
επιβάλλονται οι κυρώσεις της παραγράφου 1. 

4. Οι κυρώσεις, τις οποίες προβλέπουν οι διατάξεις 
του άρθρου αυτού και των προηγούμενων άρθρων 10 
έως και 14 επιβάλλονται ανεξάρτητα από τους πρό¬ 
σθετους φόρους και τα πρόστιμα που προβλέπουν οι 
διατάξεις του παρόντος νόμου. 

5. Οι διατάξεις του άρθρου αυτού δεν εφαρμόζονται 
σε περίπτωση διοικητικής επίλυσης της διαφοράς ή 
κατάργησης της δίκης, σύμφωνα με τις διατάξεις του 
ν.δ/τος 4600/1966 (ΦΕΚ 242 Α'). 

Άρθρο 16 

Ειδικές κυρώσεις στη φορολογία χαρτοσήμου 

1. Κάθε δημόσιος, δικαστικός, νομαρχιακός, δημοτικός, 
κοινοτικός ή εκκλησιαστικός λειτουργός ή υπάλληλος 
ή υπάλληλος νομικού προσώπου δημοσίου δικαίου, ι¬ 
δρύματος, σωματείου ή δημόσιας διαχείρισης και δη¬ 
μόσιου οργανισμού, είναι υποχρεωμένος, ευθύς ως πε- 
ριέλθει στην υπηρεσία του έγγραφο και δεν είναι νόμιμα 
χαρτοσημασμένο, να το διαβιβάσει στη δημόσια οικο- 

νομική υπηρεσία της περιφέρειάς του για την επιβολή 
κατά των παραβατών του προβλεπόμενου τέλους χαρ¬ 
τοσήμου και του κατά περίπτωση πρόσθετου φόρου του 
παρόντος νόμου, ειδοποιώντας γί αυτό τον ενδιαφε¬ 
ρόμενο. 

Μόνο μετά την καταβολή ή τον κατά περίπτωση 
καταλογισμό του τέλους και του πρόσθετου φόρου 
επιτρέπεται η χρήση του εγγράφου από τους ανωτέρω 
λειτουργούς και υπαλλήλους. 

2. Η από τους αναφερόμενους στην προηγούμενη 
παράγραφο λειτουργούς και υπαλλήλους μη νόμιμη 
χαρτοσήμανση των εγγράφων που εκδίδονται ή συ- 
ντάσσονται από αυτούς, καθώς επίσης η αποδοχή για 
υπηρεσιακή χρήση εγγράφων, που δεν έχουν χαρτο- 
σημανθεί νόμιμα, συνεπάγεται την επιβολή κατά του 
παραβάτη προστίμου ίσου με το τέλος που δεν κατα¬ 
βλήθηκε και το οποίο δεν μπορεί να είναι κατώτερο 
των πέντε χιλιάδων (5.000) δραχμών χωρίς να υπάρχει 
δικαίωμα αναγωγής κατά των υποχρέων, οι οποίοι υ- 
πόκεινται στην πληρωμή του τέλους που αναλογεί και 
του πρόσθετου φόρου. 

3. Με επιβολή προστίμου της παραγράφου 1 του 
άρθρου 4 του παρόντος νόμου τιμωρείται: 

α) Ο υπάλληλος της δημόσιας οικονομικής υπηρεσίας 
ή άλλης υπηρεσίας που ανταλλάσσει ή εξαργυρώνει 
πωληθέντα κινητά επιθήματα, ένσημα έντυπα ή άλλα 
ένσημα ή αυτός που δεν τα προμηθεύτηκε νόμιμα. 

β) Αυτός που χωρίς άδεια της αρμόδιας κατά νόμο 
αρχής, πωλεί κινητά επιθήματα, ένσημα έντυπα ή άλλα 
ένσημα, καθώς και αυτός που είναι εφοδιασμένος με 
τέτοια άδεια και παραβαίνει κατά οποιονδήποτε τρόπο 
πς νόμιμες υποχρεώσεις του. Τα πωλούμενα κινητά 
επιθήματα, τα ένσημα έντυπα ή άλλα ένσημα κατάσχο¬ 
νται και ο παραβάτης στερείται αυτοδικαίως της άδειός 
του και δεν επιτρέπεται η έκδοση νέας άδειας στο 
όνομά του. 

γ) Αυτός που αρνείται ή δυστροπεί να διευκολύνει 
τον έλεγχο προς εξακρίβωση των παραβάσεων του 
άρθρου αυτού, καθώς και αυτός που δηλώνει ότι δεν 
υπάρχουν τα έγγραφα που ζητούνται για έλεγχο. 

Στα νομικά πρόσωπα το πρόστιμο επιβάλλεται σε 
βάρος του νομικού προσώπου. 

4. Η μη νόμιμη διαγραφή του κινητού επιθήματος και 
η μη προσάρτηση του αποδεικτικού πληρωμής στο οικείο 
έγγραφο τιμωρείται με επιβολή κατά του παραβάτη 
αυτοτελούς προστίμου μέχρι πενήντα χιλιάδες (50.000) 
δραχμές. 

Στα νομικά πρόσωπα το πρόστιμο επιβάλλεται σε 
βάρος του νομικού προσώπου. 

Η μη νόμιμη διαγραφή του κινητού επιθήματος δεν 
αποτελεί παράλειψη χαρτοσήμανσης του εγγράφου. 

5. Τα έγγραφα που δεν είναι νόμιμα χαρτοσημασμένα 
είναι απαράδεκτα ενώπιον των δικαστηρίων και κάθε 
αρχής και εφόσον έχει παρέλθει η προθεσμία χαρτο¬ 
σήμανσής τους πρέπει να προσκομιστούν ενώπιον της 
αρμόδιας φορολογικής αρχής γα την κατά νόμο επιβολή 
του τέλους χαρτοσήμου και των νόμιμων κυρώσεων. 
Εφόσον το έγγραφο χαρτοσημανθεί με πράξη της φο¬ 
ρολογικής αρχής, δεν μπορεί να αμφισβητηθεί από τα 
δικαστήρια ή άλλη αρχή το νόμιμο της χαρτοσήμανσής 
του. 

Τα προσαγόμενα ενώπιον οποιοσδήποτε αρχής αντί¬ 


γραφα ιδιωτικών εγγράφων, που υπόκεινται κατά νόμο 
σε τέλος χαρτοσήμου, για να γίνουν αποδεκτά απαιτείται 
να φέρουν επίσημη βεβαίωση ότι το πρωτότυπο χαρ- 
τοσημάνθηκε νόμιμα. Αν ελλείπει η βεβαίωση αυτή, το 
προσαγόμενο αντίγραφο υποβάλλεται στο τέλος χαρ¬ 
τοσήμου και στον .πρόσθετο φόρο ως πρωτότυπο. 

ΜΕΡΟΣ ΔΕΥΤΕΡΟ 
ΠΟΙΝΙΚΕΣ ΚΥΡΩΣΕΙΣ 

Άρθρο 17 

Αδίκημα φοροδιαφυγής Υ»α την παράλειψη 

υποβολής ή την υποβολή ανακριβούς δήλωσης στη 
φορολογία εισοδήματος 

1. Αδίκημα φοροδιαφυγής στη φορολογία εισοδήματος 
διαπράττει όποιος προκειμένου να αποφύγει την πλη¬ 
ρωμή φόρου εισοδήματος παραλείπει να υποβάλλει 
δήλωση ή υποβάλλει ανακριβή δήλωση, αποκρύπτοντας 
καθαρά εισοδήματα από οποιαδήποτε πηγή εισοδήματος. 
Ως απόκρυψη καθαρών εισοδημάτων νοείται και η πε¬ 
ρίπτωση κατά την οποία καταχωρούνται στα βιβλία 
εικονικές ολικά ή μερικά δαπάνες ή γίνεται επίκληση 
στη φορολογική δήλωση τέτοιων δαπανών, ώστε να 
μην εμφανίζονται καθαρά εισοδήματα ή να εμφανίζονται 
αυτά μειωμένα. 

2. Ο δράστης του αδικήματος αυτού τιμωρείται: α) 
με ποινή φυλάκισης τουλάχιστον ενός (1) έτους, εφόσον 
ο φόρος που αναλογεί στα καθαρά εισοδήματα που 
έχουν αποκρυβεί υπερβαίνει σε κάθε διαχειριστική πε¬ 
ρίοδο το ποσό των πέντε εκατομμυρίων (5.000.000) 
δραχμών και β) με ποινή κάθειρξης μέχρι δέκα (10) 
ετών, εφόσον ο φόρος που αναλογεί στα καθαρά 
εισοδήματα που έχουν αποκρυβεί υπερβαίνει σε κάθε 
διαχειριστική περίοδο το ποσό των πενήντα εκατομμυ¬ 
ρίων (50.000.000) δραχμών. 

3. Για την εφαρμογή των διατάξεων αυτού του άρθρου: 
α) ως καθαρό εισόδημα νοείται για τα φυσικά πρόσωπα 
το καθαρό φορολογητέο εισόδημα αυτών που έχει 
αποκρυβεί και για τα πρόσωπα της παραγράφου 4 του 
άρθρου 2 και του άρτοου 101 του ν. 2238/1994, το 
ποσό των καθαρών φορολογητέων κερδών που έχει 
αποκρυβεί και β) ως φόρος που αναλογεί στο καθαρό 
εισόδημα νοείται για τα φυσικά πρόσωπα ο φόρος που 
προκύπτει με βάση τις διατάξεις της παραγράφου 1 
του άρθρου 9 του ν. 2238/1994 για το εισόδημα αυτό 
και για τα πρόσωπα της παραγράφου 4 του άρθρου 2 
και του άρθρου 101 του ν. 2238/1994 ο φόρος που 
προκύπτει με την εφαρμογή στα καθαρά αυτά φορο¬ 
λογητέα κέρδη του συντελεστή φορολογίας που ισχύει 
για καθένα από αυτά. 

4. Αδίκημα φοροδιαφυγής διαπράττει και όποιος προ¬ 
κειμένου να αποφύγει την πληρωμή φόρου πλοίων δεν 
αποδίδει στο Δημόσιο το φόρο αυτόν, τιμωρούμενος 
με φυλάκιση τουλάχιστον ενός (1) έτους, εφόσον το 
ποσό του φόρου που δεν αποδόθηκε για κάθε διαχει¬ 
ριστική περίοδο υπερβαίνει τα πέντε εκατομμύρια 
(5.000.000) δραχμές και με κάθειρξη μέχρι δέκα (10) 
ετών, εφόσον το ποσό του φόρρυ που δεν αποδόθηκε 
υπερβαίνει τα πενήντα εκατομμύρια (50.000.000) δραχ¬ 
μές. 

Άρθρο 18 

Αδίκημα φοροδιαφυγής για μη απόδοση 
ή ανακριβή απόδοση Φ.ΠΆ. και παρακρατούμενων 
φόρων, τελών ή εισφορών 

1. Αδίκημα μη απόδοσης ή ανακριβούς απόδοσης στο 
Δημόσιο του φόρου προστιθέμενης αξίας, του φόρου 
κύκλου; εργασιών και των παρακρατούμενων και επιρ- 
ριπτάμενων φόρων, τελών ή εισφορών διαπράττει ο 
φορολογούμενος ο οποίος προκειμένου να αποφύγει 
την πληρωμή αυτών δεν απέδωσε ή απέδωσε ανακριβώς 
τους άνω φόρους, τέλη ή εισφορές ή συμψήφισε ή 
εξαπατώντας τη φορολογική αρχή έλαβε επιστροφή 
Φ.Π.Α., τιμωρούμενος: α) με φυλάκιση τουλάχιστον ενός 
(1) έτους, εφόσον το προς απόδοση ποσό του κύριου 
φόρου, τέλους ή εισφοράς ή το ποσό του Φ.Π.Α. που 
συμψηφίσθηκε ή επιστράφηκε ή δεν αποδόθηκε, υπερ¬ 
βαίνει σε ετήσια βάση το ποσό του ενός εκατομμυρίου 
(1.000.000) δραχμών και β) με κάθειρξη μέχρι δέκα (10) 
ετών, εφόσον το ως άνω ποσό υπερβαίνει σε ετήσια 
βάση τα είκοσι πέντε εκατομμύρια (25.000.000) δραχμές. 

Σε περίπτωση συρροής περισσότερων τέτοιων φόρων, 
τελών ή εισφορών τα ως άνω ποσά υπολογίζονται 
ξεχωριστά για κάθε μερικότερο φόρο, τέλος ή εισφορά. 

2. Παρακρατούμενοι φόροι, τέλη και εισφορές είναι 
εκείνοι που ρητά ορίζονται σε επί μέρους διατάξεις ότι 
παρακρατούνται και τελικά αποδίδονται στο Δημόσιο ή 
άλλο φορέα από πρόσωπο διάφορο του πραγματικού 
φορολογουμένου. 


και όταν το περιεχόμενο και τα λοιπά στοιχεία του 
πρωτότυπου ή αντίτυπου αυτού είναι διαφορετικά από 
αυτά που αναγράφονται στο στέλεχος του ίδιου στοι¬ 
χείου. 

4. Εικονικό είναι το στοιχείο που εκδίδεται για συ¬ 
ναλλαγή ανύπαρκτη στο σύνολό της ή για μέρος αυτής 
ή για συναλλαγή που πραγματοποιήθηκε από πρόσωπα 
διαφορετικά από αυτά που αναγράφονται στο στοιχείο 
ή το ένα από αυτά είναι άγνωστο φορολογικώς πρόσωπο, 
με την έννοια ότι δεν έχει δηλώσει την έναρξη του 
επιτηδεύματος του ούτε έχει θεωρήσει στοιχεία στην 
κατά τόπο αρμόδια, σύμφωνα με την αναγραφόμενη 
στο στοιχείο διεύθυνση, δημόσια οικονομική υπηρεσία. 

Εικονικό είναι επίσης το στοιχείο που φέρεται ότι 
εκδόθηκε ή έχει ληφθεί από εικονική εταιρία, κοινο¬ 
πραξία, κοινωνία ή άλλη οποιοσδήποτε μορφές εγχεί¬ 
ρηση ή από φυσικό πρόσωπο για το οποίο αποδεικνύεται 
όπ είναι παντελώς αμέτοχο με τη συγκεκριμένη συ¬ 
ναλλαγή, οπότε στην τελευταία αυτή περίπτωση η 
σχετική διοικητική κύρωση επιβάλλεται, καθώς και η 
ποινική δίωξη ασκείται κατά του πραγματικού υπευθύνου 
που υποκρύπτεται. Τα φορολογικά στοιχεία στα οποία 
αναγράφεται αξία συναλλαγής κατώτερη της πραγμα- 
τικής θεωρούνται πάντοτε για τους σκοπούο τ ?·. πα¬ 
ρόντος νόμου ως ανακριβή, ενώ τα φορολογικά ταχεία 
στα οποία αναγράφεται αξία μεγαλύτερη της πραγμα¬ 
τικής θεωρούνται ως εικονικά κατά το μέρος της με¬ 
γαλύτερης αυτής αξίας. 


Άρθρο 19 

Αδίκημα φοροδιαφυγής για έκδοση ή αποδοχή πλαστών, 
νοθευμένων ή εικονικών φορολογικών στοιχείων 

1. Όποιος εκδίδει πλαστά ή εικονικά φορολογικά 
στοιχεία, καθώς και όποιος αποδέχεται εικονικά φορο¬ 
λογικά στοιχεία ή νοθεύει τέτοια στοιχεία, ανεξάρτητα 
από το αν διαφεύγει ή μη την πληρωμή φόρου, τιμωρείται 
με ποινή φυλάκισης τουλάχιστον τριών (3) μηνών. Όταν 
η συνολική αξία των πλαστών και εικονικών φορολογικών 
στοιχείων, για την πλαστότητα ή εικονικότητα των 
οποίων καταδικάζεται ο δράστης, υπερβαίνει το ποσό 
των ογδόντα εκατομμυρίων (80.000.000) δραχμών, ε¬ 
πιβάλλεται ως παρεπόμενη ποινή το κλείσιμο του κα¬ 
ταστήματος, γραφείου, εργοστασίου, εργαστηρίου, α¬ 
ποθήκης και γενικά επαγγελματικής εγκατάστασης αυ¬ 
τού μέχρι ένα (1) μήνα. Η εκτέλεση της παρεπόμενης 
αυτής ποινής ουδεμία ασκεί επίδραση στις ενοχικές 
σχέσεις του επιτηδευματία με τους μισθωτούς που 
συνδέονται με αυτόν με σύμβαση παροχής εξαρτημένης 
εργασίας. 

2. Το αδίκημα του άρθρου αυτού είναι αυτοτελές και 
ανεξάρτητο από τα αδικήματα, που προβλέπονται και 
τιμωρούνται με τις λοιπές ποινικές διατάξεις του πα¬ 
ρόντος νόμου. 

3. Θεωρείται ως πλαστό και το φορολογικό "στοιχείο 
που έχει διατρηθεί ή σφραγιστεί με οποιονδήποτε τρόπο, 
χωρίς να έχει καταχωρηθεί στα οικεία βιβλία της αρ¬ 
μόδιας φορολογικής αρχής σχετική πράξη θεώρησής 
του και εφόσον η μη καταχώρηση τελεί σε γνώση του 
υποχρέου για τη θεώρηση του φορολογικού στοιχείου. 
Θεωρείται επίσης ως πλαστό το φορολογικό στοιχείο 


Άρθρο 20 

Αυτουργοί και συνεργοί 

1 · Στα νομικά πρόσωπα ως αυτουργοί του αδικήματος 
της φοροδιαφυγής θεωρούνται: 

α) Στις ημεδαπές ανώνυμες εταιρίες, οι πρόεδροι 
των Δ.Σ., οι διευθύνοντες ή εντεταλμένοι ή συμπράτ- 
τοντες σύμβουλοι, οι διοικητές, οι γενικοί διευθυντές 
ή διευθυντές, ως και εν γένει κάθε πρόσωπο εντεταλ¬ 
μένο είτε άμεσα από το νόμο είτε από ιδιωτική βούληση 
είτε με δικαστική απόφαση στη διοίκηση ή ! αχείριση 
αυτών. Αν ελλείπουν όλα τα παραπάνω πρόσωπα, ως 
αυτουργοί θεωρούνται τα μέλη των διοικητικών συμ¬ 
βουλίων των εταιριών αυτών, εφόσον ασΛύν πράγματι 
προσωρινά ή διαρκώς ένα από τα καθήκοντα που 
αναφέρονται πιο πάνω. 

β) Στις εταιρίες ομόρρυθμες ή ετερόρρυθμες, οι 
ομόρρυθμοι εταίροι ή διαχειριστές αυτών και στις πε¬ 
ριορισμένης ευθύνης εταιρίες, οι διαχειριστές αυτών 
και όταν ελλείπουν ή απουσιάζουν αυτοί, ο κάθε εταίρος. 

γ) Στους συνεταιρισμούς, οι πρόεδροι ή οι γραμματείς 
ή οι ταμίες ή οι διαχειριστές αυτών. 

2. Στις κοινοπραξίες, κοινωνίες, αστικές, συμμετοχικές 
ή αφανείς εταιρίες, ως αυτουργοί του αδικήματος της 
φοροδιαφυγής θεωρούνται οι εκπρόσωποί τους και αν 
ελλείπουν αυτοί, τα μέλη τους. Όταν στα μέλη αυτών 
περιλαμβάνονται και νομικά πρόσωπα ή αλλοδαπές ε¬ 
πιχειρήσεις ή αλλοδαποί οργανισμοί, εφαρμόζονται α¬ 
νάλογα και οι διατάξεις των παραγράφων 1 και 3. 

3. Στις αλλοδαπές επιχειρήσεις γενικά και στους κάθε 
είδους αλλοδαπούς οργανισμούς, ως αυτουργοί του 
αδικήματος της φοροδιαφυγής θεωρούνται οι διευθυντές 
ή αντιπρόσωποι ή πράκτορες, που έχουν στην Ελλάδα. 

4. Επίσης, αυτουργοί θεωρούνται και: α) όσοι δυνάμει 
νόμου ή δικαστικής απόφασης ή διάταξης τελευταίας 
βούλησης είναι διαχειριστές αλλότριας περιουσίας και 
β) ο επίτροπος ή κηδεμόνας ή διοικητής αλλοτρίων 
κατά τις διατάξεις του Α.Κ.. 

5. Ως άμεσοι συνεργοί του αδικήματος της φοροδια¬ 
φυγής θεωρούνται ο προϊστάμενος του λογιστηρίου 
κάθε μορφής ή τύπου επιχείρησης ή όποιος συμπράττει 
με οποιονδήποτε τρόπο γενικά στη διάπραξη των α¬ 
δικημάτων του παρόντος, ως τοιούτου νοουμένου και 
του υπογράφοντος τη δήλωση ως πληρεξούσιος. 

6. Οι ανωτέρω αυτουργοί και συνεργοί τιμωρούνται 
εφόσον κατά το χρόνο διάπραξης του αδικήματος είχαν 
την ιδιότητα αυτή και εφόσον γνώριζαν ή από την 
ιδιότητά τους και εν όψει των συγκεκριμένων περιστά¬ 
σεων γίνεται φανερό ότι γνώριζαν για τις πράξεις ή 
παραλείψεις, με τις οποίες εκπληρώθηκαν οι όροι των 
αδικημάτων του παρόντος. 

Άρθρο 21 

Προσφυγή - Ποινική δίωξη - Παραγραφή 

1. Εφόσον, με βάση τα πορίσματα του φορολογικού 
ελέγχου, συντρέχει περίπτωση εφαρμογής των διατά¬ 
ξεων των άρθρων 17 και 18 του παρόντος νόμου, αν 
έχει ασκηθεί προσφυγή, ο προϊστάμενος της αρμόδιας 
δημόσιας οικονομικής υπηρεσίας με την έκθεση του 
άρθρου 82 του Κ.Φ.Δ. υποβάλλει αίτημα εκδίκασής της 
κατά προτίμηση. Η προσφυγή αυτή προσδιορίζεται για 
εκδίκαση μέσα σε έξι (6) μήνες από την περιέλευση 
του φακέλου στη γραμματεία του οικείου διοικητικού 
δικαστηρίου. Στην ίδια προθεσμία προσδιορίζεται στο 
δικαστήριο που δικάζει κατ' έφεση η έφεση που τυχόν 
ασκήθηκε κατά της πρωτόδικης απόφασης, καθώς και 
στο Συμβούλιο της Επικράτειας η αναίρεση που τυχόν 
ασκήθηκε κατά της εφετειακής απόφασης. Αναβολή της 
συζήτησης επιτρέπεται μόνο για μία φορά και η νέα 
δικάσιμος δεν μπορεί να απέχει περισσότερο από τριά¬ 
ντα (30) ημέρες. Οι αποφάσεις εκδίδονται το αργότερο 
εντός τριών (3) μηνών και το αργότερο εντός δύο (2) 
μηνών από τη δημοσίευσή τους κοινοποιούνται στους 
διαδίκους. Τα διοικητικά δικαστήρια υποχρεώνονται αυ- 
τεπάγγελτα να καθορίζουν στην απόφασή τους το ύψος 
των καθαρών εισοδημάτων που έχουν αποκρυβεί και 
το φόρο εισοδήματος που αναλογεί σε αυτά. Την άνω 
υποχρέωση έχουν τα διοικητικά δικαστήρια τόσο στο 
λογιστικό όσο και στον εξωλογιστικό προσδιορισμό του 
εισοδήματος. Επίσης, υποχρεώνονται να καθορίζουν 
αυτεπάγγελτα το ύψος των ποσών φόρων των αδικη¬ 
μάτων των άρθρων 17 παράγραφος 4 και 18 του 
παρόντος νόμου που οφείλονται στο Δημόσιο σε πε¬ 
ρίπτωση μη υποβολής δήλωσης ή να καθορίζουν τη 
διαφορά μεταξύ του φόρου που προκύπτει με βάση τη 
δήλωση και του φόρου που προκύπτει με βάση τη 
δικαστική απόφαση. 

2. Η ποινική δίωξη ασκείται αυτεπάγγελτα. Η ποινική 
δίωξη δεν αρχίζει πριν από την τελεσίδικη κρίση του 
διοικητικού δικαστηρίου στην προσφυγή που ασκήθηκε 
ή σε περίπτωση μη άσκησης προσφυγής πριν από την 
οριστικοποίηση της φορολογικής εγγραφής με την πά¬ 
ροδο της νόμιμης προθεσμίας για την άσκηση προσφυ¬ 
γής κατά της εγγραφής αυτής. 


Κατ' εξαίρεση στις περιπτώσεις του άρθρου 19 του 
παρόντος νόμου η ποινική δίωξη ασκείται άμεσα με 
βάση τα πορίσματα του φορολογικού ελέγχου και τη 
μηνυτήρια αναφορά του προϊσταμένου της αρμόδιας 
δημόσιας οικονομικής υπηρεσίας. 

3. Η τελεσίδικη κρίση του διοικητικού δικαστηρίου 
δεσμεύει τα δικαστήρια που επιλαμβάνονται του ποινικού 
μέρους της υπόθεσης ώς προς το ύψος των καθαρών 
εισοδημάτων που έχουν αποκρυβεί και το φόρο εισο¬ 
δήματος που αναλογεί σε αυτά, σε σχέση πάντα με 
την τελευταία φορολογική δήλωση που υποβλήθηκε 
νομότυπα. Κατά τον αυτό λόγο η ίδια τελεσίδικη κρίση 
δεσμεύει και ως προς το ύψος των λοιπών φόρων που 
πρέπει να αποδοθούν στο Δημόσιο ή σε άλλον οριζόμενο 
φορέα, καθώς και ως προς τον καθορισμό πης διαφοράς 
του φόρου που προκύπτει κάθε φορά επί ανακριβούς 
δήλωσης. 

Το διοικητικό δικαστήριο διαπιστώνοντας την ύπαρξη 
των πραγματικών περιστατικών, που στοιχειοθετούν τα 
αδικήματα των άρθρων 17 και 18 του παρόντος νόμου 
διατάσσει την αποστολή με μέριμνα της γραμματείας 
του επικυρωμένου αντιγράφου της απόφασής του στον 
αρμόδιο εισαγγελέα για την άσκηση της κατά νόμο 
ποινικής δίωξης. 

Η γραμματεία του διοικητικού δικαστηρίου υποχρεώ¬ 
νεται να διαβιβάζει το συντομότερο δυνατόν το ανω 
αντίγραφο στον αρμόδιο εισαγγελέα. Τέτοια υποχρέωση 
δεν συντρέχει για τη γραμματεία του διοικητικού πρω¬ 
τοδικείου όταν ασκηθεί έφεση από έναν από τους 
διαδίκους. 

4. Ο προϊστάμενος της αρμόδιας δημόσιας οικονο¬ 
μικής υπηρεσίας, εφόσον δεν ασκήθηκε προσφυγή κατα 
του οικείου φύλλου ελέγχου, υποβάλλει σχετική μηνυ¬ 
τήρια αναφορά στην αρμόδια εισαγγελική αρχή, που 
συνοδεύεται από επικυρωμένα αντίγραφα της οικείας 
έκθεσης ελέγχου, της καταλογιστικής πράξης του φόρου 
και των στοιχείων από τα οποία αποδεικνύεται η ορι¬ 
στικοποίηση της φορολογικής εγγραφής, για την άσκηση 
της κατά νόμο ποινικής δίωξης. Στις ίδιες ενέργειες 
προβαίνει ο άνω προϊστάμενος και όταν ασκήθηκε έφεση 
κατά της πρωτόδικης απόφασης, πλην όμως αυτή α- 
πορρίφθηκε για τυπικούς λόγους από το διοικητικό 
δικαστήριο που δικάζει κατ' έφεση. 

5. Αρμόδιο δικαστήριο είναι κατά περίπτωση το μο¬ 
νομελές πλημμελειοδικείο ή το τριμελές εφετείο κα¬ 
κουργημάτων του τόπου της έδρας της αρμόδιας για 
τη φορολόγηση δημόσιας οικονομικής υπηρεσίας. 

6. Οι ποινές του παρόντος νόμου επιβάλλονται ανε¬ 
ξάρτητα από τους πρόσθετους φάρους και τα πρόσημα 
που προβλέπονται από τις κείμενες διατάξεις και την 
προσωποκράτηση. 

7. Τα αδικήματα του παρόντος νόμου είναι αυτοτελή 
και ανεξάρτητα μεταξύ τους. 

8. Μετατροπή της ποινής δεν επιτρέπεται σε περί¬ 
πτωση δεύτερης και κάθε περαιτέρω υποτροπής. 

9. Στη διαδικασία των κακουργημάτων του παρόντος 
νόμου εφαρμόζονται οι διατάξεις των άρθρων 20 και 
21 του ν. 663/1977 (ΦΕΚ 21 δ Α ). 

10. Η παραγραφή των αδικημάτων του παρόντος 
νόμου αρχίζει απά την τελεσιδικία της απόφασης επί 
της προσφυγής που ασκήθηκε ή σε περίπτωση μη 
άσκησης προσφυγής από την οριστικοποίηση της φο- 

ρολογικής εγγραφής λόγω παρόδου της προθεσμίας 
προς άσκησή της. 

11. Το Δημόσιο μπορεί να παρίσταται ως πολιτικώς 
ενάγων ενώπιον των ποινικών;, δικαστηρίων και για τις 
αξιώσεις του που απορρέουν από τα αδικήματα του 
παρόντος νόμου. Η διάταξη του άρθρου 5 του ν.δ/τος 
2711/1953 (ΦΕΚ 323 Α') εφαρμόζεται και στην περίπτωση 
αυτή. Όταν η δίωξη ασκείται σε βαθμό πλημμελήματος, 
το Δημόσιο μπορεί να εκπροσωπηθεί και από τον 
προϊστάμενο της αρμόδιας φορολογικής αρχής ή τον 
οριζόμενο από αυτόν υπάλληλο. 

12. Κατά τα λοιπά εφαρμόζονται οι διατάξεις του 
Κώδικα Ποινικής Δικονομίας και του γενικού μέρους 
του Ποινικού Κώδικα. 

ΜΕΡΟΣ ΤΡΙΤΟ 

ΚΥΡΩΣΕΙΣ ΓΙΑ ΤΗΝ ΕΙΣΠΡΑΞΗ 
ΔΗΜΟΣΙΩΝ ΕΣΟΔΩΝ 

Άρθρο 22 

Διοικητικές κυρώσεις για τη μη καταβολή χρεών 
Προσωποκράτηση 

1. Στην παράγραφο 1 του άρθρου 6 του ν.δ/τος 
35: ' 374 (Κ.Ε.Δ.Ε.) προστίθεται έκτο εδάφιο, που έχει 
ως εξής: 

Ή προσαύξηση εκπρόθεσμης καταβολής χρέους δεν 
μπορεί να υπερβεί το τριακόσια τοις εκατό (300%) του 
χρέους που οφείλεται, ανεξάρτητα αν πρόκειται για 
χρέος από κύρια οφειλή, από τόκους ή από προσαυ¬ 
ξήσεις εκπρόθεσμης καταβολής οι οποίες βεβαιώνονται 
αυτοτελ ώς." 

2. Οι παράγραφοι 3 και 4 του άρθρου 6 του ν.δ/τος 
356/ 1974 καταργούνται και οι παράγραφοι αυτού 5 
έως και 9 αναριθμούνται σε 3 έως και 7. 

3. Το άρθρο 7 του ν. 2120/1993 (ΦΕΚ 24 Α') αντι- 
καθίΓταται ως εξής: 

"Αρθρο 7 

1. Με απόφαση του Υπουργού Οικονομικών μετά από 
πρόταση της Διεύθυνσης Είσπραξης Δημοσίων Εσόδων 
του Υ πουργείου Οικονομικών, μπορεί να ανασταλεί μέχρι 
ένα (1) μήνα η λειτουργία καταστήματος, γραφείου, 
εργοστασίου, εργαστηρίου, αποθήκης και γενικά κάθε 
επαγγελματικής εγκατάστασης επιτηδευματιών, στις πε¬ 
ριπτώσεις οφειλών φυσικών προσώπων ή προσώπων 
της παραγράφου 4 του άρθρου 2 ή του άρθρου 101 
του ν. 2238/1994, χρεών προς το Δημόσιο ληξιπρόθε¬ 
σμων και απαιτητών πέραν του έτους και εφόσον το 
ύψος αυτών με τις νόμιμες προσαυξήσεις εκπρόθεσμης 
καταβολής υπερβαίνει τα δέκα εκατομμύρια (10.000.000) 
δραχμές. Οι διατάξεις αυτές εφαρμόζονται ανεξάρτητα 
από τη λήψη άλλων μέτρων που προβλέπονται για την 
είσπραξη. 

2. Οι διατάξεις της παραγράφου 9 του άρθρου 13 
του νόμου "Κώδικας διοικητικών και ποινικών κυρώσεων 
στη φορολογική νομοθεσία και άλλες διατάξεις" έχουν 
ανάλογη εφαρμογή και για τις κυρώσεις της προηγού¬ 
μενης παραγράφου." 

4. Οι διατάξεις περί προσωποκράτησης που ισχύουν 
για τα ληξιπρόθεσμα προς το Δημόσιο χρέη εφαρμό¬ 
ζονται και για χρέη προς τρίτους πλην ιδιωτών που 


εισπράττονται κατά τις διατάξεις του ν.δ/τος 356/1974 
(Κ.Ε.Δ.Ε). 

5. Η περίπτωση δ' της παραγράφου 1 του άρθρου 
46 του ν. 2065/1992 (ΦΕΚ 113 Α'), όπως αντικαταστά- 
θηκε με την παράγραφο 5 του άρθρου 33 του ν. 2214/ 
1994 αντικαθίσταται ως εξής: 

"δ. Η προσωπική κράτηση, σύμφωνα με τις κείμενες 
διατάξεις διατάσσεται για συνολικές οφειλές μαζί με 
τις προσαυξήσεις που αναλογούν σε αυτές, προς το 
Δημόσιο και τρίτους πλην ιδιωτών, πάνω από τρία 
εκατομμύρια (3.000.000) δραχμές ή πάνω από ένα ε¬ 
κατομμύριο (1.000.000) δραχμές προκειμένου για πα- 
ρακρατούμενους, επιρριπτόμενους φόρους και για δά¬ 
νεια με εγγύηση του Ελληνικού Δημοσίου, που εισπράτ- 
τονται από τις δημόσιες οικονομικές υπηρεσίες ή τα 
τελωνεία. Προκειμένου για χρέη προς το Δημόσιο και 
τρίτους πλην ιδιωτών που εισπράττονται επιμελεία αυτού 
κατά τις διατάξεις του ν.δ/τος 356/1974 την αίτηση 
για την επιβολή της προσωπικής κράτησης υπογράφει 
και καταθέτει στο δικαστήριο ο προϊστάμενος της δη¬ 
μόσιας οικονομικής υπηρεσίας ή του τελωνείου, που 
είναι βεβαιωμένα τα χρέη." 

6. Αποφάσεις που διατάσσουν προσωπική κράτηση 
για ποσό κατώτερο των τριών εκατομμυρίων (3.000.000) 
δραχμών ή του ενός εκατομμυρίου (1.000.000) δραχμών, 
προκειμένου για παρακρατούμενους, επιρριπτόμενους 
φόρους και για δάνεια με εγγύηση του Ελληνικού 
Δημοσίου και δεν έχουν εκτελεστεί κατά τη δημοσίευση 
του παρόντος νόμου, δεν εκτελούνται. Εκκρεμείς αι¬ 
τήσεις προϊσταμένων δημοσίων οικονομικών υπηρεσιών 
και τελωνείων, καθώς και ένδικα μέσα κατά πρωτόδικων 
αποφάσεων για χρέη κατώτερα των πιο πάνω ποσών 
δεν εισάγονται για συζήτηση. 

7. Το πρόσωπο κατά του οποίου διατάχθηκε προσω¬ 
πική κράτηση συλλαμβάνεται από αστυνομικό όργανο 
που του επιδίδει την απόφαση του δικαστηρίου κατά 
τη σύλληψη και συντάσσει σχετική έκθεση. 

8. Στις παρακάτω περιπτώσεις οφειλετών του Δημο¬ 
σίου και τρίτων που εισπράττουν κατά Κ.Ε.Δ.Ε. πλην 
ιδιωτών, προσωποκράτηση διατάσσεται και προκειμένου: 

α) Για ημεδαπές ανώνυμες εταιρίες, κατά των προέ¬ 
δρων των Δ.Σ., των διευθυνόντων ή εντεταλμένων ή 
συμπραττόντων συμβούλων ή διοικητών ή γενικών διευ¬ 
θυντών ή διευθυντών αυτών ή κατά κάθε προσώπου 
εντεταλμένου είτε άμεσα από το νόμο είτε από ιδιωτική 
βούληση είτε από δικαστική απόφαση στη διοίκηση ή 
διαχείριση αυτών, σωρευτικά ή μη. Αν ελλείπουν όλα 
τα παραπάνω πρόσωπα, αδιάφορα από το λόγο ελλεί- 
ψεώς τους διατάσσεται κατά των μελών των διοικητικών 
συμβουλίων των εταιριών αυτών, εφόσον ασκούν πράγ¬ 
ματι προσωρινά ή διαρκώς ένα από τα καθήκοντα που 
αναφέρονται πιο πάνω. 

β) Για εταιρίες ομόρρυθμες ή ετερόρρυθμες, κατά 
των ομόρρυθμων εταίρων και των διαχειριστών τους. 

Γ ια περιορισμένης ευθύνης εταιρίες, κατά των διαχει¬ 
ριστών αυτών και όταν ελλείπουν, αδιάφορα από το 
λόγο ελλείψεώς τους ή όταν απουσιάζουν αυτοί από 
την έδρα της εταιρίας χωρίς να είναι γνωστό στη 
δημόσια οικονομική υπηρεσία ή στο τελωνείο όπου είναι 
βεβαιωμένα τα χρέη που ευρίσκονται, κατά κάθε εταίρου, 
σωρευτικά ή μη. 

γ) Γ ια συνεταιρισμούς, κατά των προέδρων ή γραμ- 

ματέων ή διαχειριστών ή ταμιών αυτών, σωρευτικά ή 

μη· 

δ) Για κοινοπραξίες, κοινωνίες, αστικές εταιρίες, που 
ασκούν επιχείρηση, κατά των εκπροσώπων τους και 
κατά των μελών τους, σωρευτικά ή μη. Για συμμετοχικές 
ή αφανείς εταιρίες που ασκούν επιχείρηση κατά των 
εκπροσώπων τους. 

ε) Για αλλοδαπές επιχειρήσεις γενικά και για κάθε 
είδους αλλοδαπούς οργανισμούς κατά των διευθυντών 
ή αντιπροσώπων ή πρακτόρων που έχουν στην Ελλάδα, 
σωρευτικά ή μη. 

στ) Για νομικά πρόσωπα, εκτός των παραπάνω περι¬ 
πτώσεων, κατά των εκπροσώπων αυτών. 

Για τα πρόσωπα που αναφέρονται στην παράγραφο 
αυτή του παρόντος άρθρου προσωπική κράτηση δια- 
τάσσεται για τα χρέη προς το Δημόσιο και τρίτους 
πλην ιδιωτών που ήταν βεβαιωμένα κατά το χρόνο 
απόκτησης της πιο πάνω ιδιότητας ή βεβαιώθηκαν κατά 
τη διάρκεια που είχαν τη συγκεκριμένη ιδιότητα, ανε¬ 
ξάρτητα αν μεταγενέστερα απέβαλαν την ιδιότητα αυτή 
με οποιονδήπατε τρόπο ή για οποιαδήποτε αιτία, καθώς 
και για τα χρέη που βεβαιώθηκαν ανεξάρτητα από τη 
λύση ή μη των νομικών προσώπων, αλλά γεννήθηκαν 
ή ανάγονται στο χρόνο που είχαν την ιδιότητα αυτή. 
Τα πρόσωπα για τα οποία δεν διετάσσετο προσωπική 
κράτηστ κατά την ισχύουσα μέχρι τη δημοσίευση του 
παρόντος - ομου νομοθεσία προσωποκρατούνται και για 
τις ήδη ληξιπρόθεσμες κατά την έναρξη της ισχύος 
του παρόντος νόμου οφειλές προς το Δημόσιο και 
τρίτους πλην ιδιωτών, μετά τέσσερις (4) μήνες από 
την έναρξη της ισχύος του. 

9. Προσωπική κράτηση χωρεί κατά του διαχειριστή ή 
τυχόν διορισθέντος επόπτη της επιχείρησης που τελεί 
υπό αναγκαστική διαχείριση, μετά εξάμηνο από της 
αναλήψεως των καθηκόντων τους, σε περίπτωση κα¬ 
θυστέρησης πληρωμής των πάσης φύσεως οφειλών της 
υπό αναγκαστική διαχείριση επιχείρησης προς το Δη¬ 
μόσιο και τρίτους πλην ιδιωτών των δημιουργουμενων 
από της αναλήψεως της διαχείρισης ή της εποπτείας. 

10. Με την παροχή διευκόλυνσης τμηματικής κατα¬ 
βολής του χρέους κατά τις κείμενες διατάξεις και για 
όσο χρόνο διαρκεί η ρύθμιση και ο οφειλέτης είναι 
συνεπής με τους όρους αυτής, αναστέλλεται η εκτελεση 
της απόφασης προσωποκράτησης ή αν έχει αρχίσει 
διακόπτεται. Σε περίπτωση εξόφλησης ή διαγραφής του 
χρέους για το οποίο διατάχθηκε προσωπική κράτηση, 
η απόφαση δεν εκτελείται. 

11. Η παράγραφος 5 του άρθρου 39 του ν. 2065/1992 

αντικαθίσταται ως εξής: 

'5. Αμελείται η λήψη των προβλεπόμενων από τον 
Κώδικα Είπραξης Δημοσίων Εσόδων (ν.δ. 356/1974) 
αναγκαστικών μέτρων είσπραξης σε βάρος οφειλετών 
εκτός του μέτρου της κατάσχεσης απαιτήσεων εις 
χείρας τρίτων, εφόσον οι συνολικές βεβαιωμένες και 
ληξιπρόθεσμες οφειλές τους σπς δημόσιες οικονομικές 
υπηρεσίες υπέρ του Δημοσίου ή νομικών προσώπων ή 
τρίτων δεν υπερβαίνουν τις τριάντα χιλιάδες (30.000) 
δραχμές συμπεριλαμβανομένων των πάσης φύσεως ε¬ 
πιβαρύνσεων. Το παραπάνω όριο δεν ισχύει για οφειλές 
υπέρ οργανισμών τοπικής αυτοδιοίκησης." 

12. Παρατείνεται μέχρι 31.12.1998 ο χρόνος παρα¬ 
γραφής των βεβαιωμένων στις δημόσιες οικονομικές 


υπηρεσίες χρεών προς το Δημόσιο και τρίτους που 
παραγράφονται εντός των ετών 1997 και 1998. 

Η παράταση δεν ισχύει για τα χρέη προς οργανισμούς 
τοπικής αυτοδιοίκησης. 

Άρθρο 23 

Ποινικές κυρώσεις για τη μη καταβολή χρεών 

1. Το άρθρο 25 του ν. 1882/1990 (ΦΕΚ 43 Ά) αντι¬ 
καθίσταται ως εξής: 

"Άρθρο 25 

Ποινικό αδίκημα μη καταβολής χρεών 
προς το Δημόσιο και τρίτους 

1. Η παραβίαση της προθεσμίας καταβολής, κατά τις 
διατάξεις που ισχύουν κάθε φορά, των χρεών προς το 
Δημόσιο και τρίτους, πλην ιδιωτών, που εισπράττονται 
από τις δημόσιες οικονομικές υπηρεσίες και τα τελωνεία, 
τα. οποία είναι βεβαιωμένα και ληξιπρόθεσμα στις αρ¬ 
μόδιες υπηρεσίες, εφόσον αυτή αναφέρεται στη μη 
καταβολή τριών (3) συνεχών δόσεων, ή προκειμένου 
για χρέη που καταβάλλονται εφάπαξ σε καθυστέρηση 
καταβολής πέραν των δύο (2) μηνών από τη λήξη του 
χρόνου καταβολής τους, διώκεται ύστερα από αίτηση 
του προϊσταμένου των ανωτέρω υπηρεσιών προς τον 
εισαγγελέα πρωτοδικών της έδρας τους και τιμωρείται 
με ποινή φυλάκισης: 

α) Τεσσάρων (4) τουλάχιστο μηνών προκειμένου για 
δάνεια με εγγύηση του Ελληνικού Δημοσίου, παρακρα- 
τούμενους ή επιρριπτόμενους φορους και δύο (2) του¬ 
λάχιστο μηνών προκειμένου για τους λοιπούς φόρους 
και χρέη γενικά, εφόσον το ποσό της ληξιπρόθεσμης 
για την καταβολή οφειλής, μαζί με τις κάθε είδους 
προσαυξήσεις, υπερβαίνει το ένα εκατομμύριο 
(1.000.000) δραχμές όταν πρόκειται για δάνεια και 
παρακρατούμενους ή επιρριπτόμενους φόρους και τα 
δύο εκατομμύρια (2.000.000) δραχμές όταν πρόκειται 
για τους λοιπούς φόρους και χρέη γενικά. 

β) Έξι (6) τουλάχιστο μηνών προκειμένου για δάνεια 
με την εγγύηση του Ελληνικού Δημοσίου, παρακρατού¬ 
μενους ή επιρριπτόμενους φόρους και τεσσάρων (4) 
τουλάχιστο μηνών προκειμένου για τους λοιπούς φόρους 
και χρέη γενικά, εφόσον το ποσό της ληξιπρόθεσμης 
για την καταβολή οφειλής, μαζί με τις κάθε είδους 
προσαυξήσεις, υπερβαίνει τα δύο εκατομμύρια 
(2.000.000) δραχμές όταν πρόκειται για δάνεια και 
παρακρατούμενους ή επιρριπτόμενους φόρους και τα 
τρία εκατομμύρια (3.000.000) δραχμές όταν πρόκειται 
για τους λοιπούς φόρους και χρέη γενικά. 

γ) Ενός (1) τουλάχιστον έτους προκειμένου για δάνεια 
με εγγύηση του Ελληνικού Δημοσίου, παρακρατούμενους 
ή επιρριπτόμενους φόρους και έξι (6)τουλάχιστο μηνών 
προκειμένου για τους λοιπούς φόρους και χρέη γενικά, 
εφόσον το ποσό της ληξιπρόθεσμης για την καταβολή 
οφειλής, μαζί με τις κάθε είδους προσαυξήσεις, υπερ¬ 
βαίνει τα τρία εκατομμύρια (3.000.000) δραχμές όταν 
πρόκειται για δάνεια και παρακρατούμενους ή επιρρι- 
πτόμενους φόρους και τα τέσσερα εκατομμύρια πεντα¬ 
κόσιες χιλιάδες (4.500.000) δραχμές όταν πρόκειται για 
τους λοιπούς φόρους και χρέη γενικά. Η παραβίαση 
της προθεσμίας του πρώτου εδαφίου της παραγράφου 

αυτής δύναται να κριθεί ατιμώρητη, εφόσον το ποσό 
που οφείλεται καταβληθεί μέχρι την εκδίκαση της υ¬ 
πόθεσης. 

2. Στις πιο κάτω περιπτώσεις οφειλετών του Δημοσίου 
και τρίτων πλην ιδιωτών, οι πρόβλεπόμενες ποινές που 
αναφέρονται στην παράγραφο 1 του παρόντος άρθρου, 
επιβάλλονται και προκειμένου: 

α) Για ημεδαπές ανώνυμες εταιρίες, στους προέδρους 
των Δ.Σ., στους διευθύνοντες ή εντεταλμένους ή συ- 
μπράττοντες συμβούλους ή διοικητές ή γενικούς διευ¬ 
θυντές ή διευθυντές αυτών ή σε κάθε πρόσωπο εντε¬ 
ταλμένο είτε άμεσα από το νόμο είτε από ιδιωτική 
βούληση είτε από δικαστική απόφαση στη διοίκηση ή 
διαχείριση αυτών, σωρευτικά ή μη. Αν ελλείπουν όλα 
τα παραπάνω πρόσωπα, οι ποινές επιβάλλονται κατά 
των μελών των διοικητικών συμβουλίων των εταιριών 
αυτών, εφόσον ασκούν πράγματι προσωρινά ή διαρκώς 
ένα από τα καθήκοντα που αναφέρονται πιο πάνω. 

β) Γ ια εταιρίες ομόρρυθμες ή ετερόρρυθμες, στους 
ομόρρυθμους εταίρους και στους διαχειριστές τους. Για 
περιορισμένης ευθύνης εταιρίες, στους διαχειριστές 
αυτών και όταν ελλείπουν, αδιάφορα από το λόγο 
ελλείψεώς τους ή όταν απουσιάζουν αυτοί από την 
έδρα της εταιρίας χωρίς να είναι γνωστό στη δημόσια 
οικονομική υπηρεσία ή στο τελωνείο όπου είναι βε¬ 
βαιωμένα τα χρέη πού ευρίσκονται, σε κάθε εταίρο, 
σωρευτικά ή μη. 

γ) Για συνεταιρισμούς, στους προέδρους ή γραμματείς 
ή ταμίες ή διαχειριστές αυτών, σωρευτικά ή μη. 

δ) Γ ια κοινοπραξίες, κοινωνίες, αστικές εταιρίες, που 
ασκούν επιχείρηση, στους εκπροσώπους τους και στα 
μέλη τους, σωρευτικά ή μη. Γ ια συμμετοχικές ή αφανείς 
εταιρίες που ασκούν επιχείρηση στους εκπροσώπους 
τους. 

ε) Για αλλοδαπές επιχειρήσεις γενικά και για κάθε 
είδους αλλοδαπούς οργανισμούς στους διευθυντές ή 
αντιπρόσωπους ή πράκτορες που έχουν στην Ελλάδα, 
σωρευτικά ή μη. 

στ) Για νομικά πρόσωπα, εκτός των παραπάνω περι¬ 
πτώσεων, στους εκπρόσωπους αυτών. 

3. Γ ια τα πρόσωπα, που αναφέρονται στην παράγραφο 
2 του παρόντος άρθρου, η ποινική δίωξη ασκείται για 
τα χρέη προς το Δημόσιο και τρίτους πλην ιδιωτών 
που ήταν βεβαιωμένα κατά το χρόνο απόκτησης της 
πιο πάνω ιδιότητας ή βεβαιώθηκαν κατά τη διάρκεια 
που είχαν τη συγκεκριμένη ιδιότητα, ανεξάρτητα αν 
μεταγενέστερα απέβαλαν την ιδιότητα αυτή με οποιον- 
δήποτε τρόπο ή για οποιαδήποτε αιτία, καθώς και για 
τα χρέη που βεβαιώθηκαν ανεξάρτητα από τη λύση ή 
μη των νομικών προσώπων, αλλά γεννήθηκαν ή ανά¬ 
γονται στο χρόνο που είχαν την ιδιότητα αυτή. Για τα 
χρέη που ήταν ληξιπρόθεσμα κατά την απόκτηση της 
ιδιότητας αυτής από τους ανωτέρω, η ποινική δίωξη 
ασκείται μετά τρεις (3) μήνες από την απόκτησή της. 

Γ ια τα πρόσωπα, που δεν υπείχαν ποινική ευθύνη κατά 
τις διατάξεις του άρθρου που αντικαθίσταται, όσον 
αφορά τα ήδη ληξιπρόθεσμα χρέη κατά την έναρξη 
ισχύος του παρόντος νόμου, το ποινικό αδίκημα δια- 
πράττεται μόλις συμπληρωθούν τέσσερις (4) μήνες από 
την έναρξη της ισχύος του. 

4. Για χρέη βεβαιωμένα σε βάρος κληρονομούμενου 
η ποινική δίωξη των κληρονόμων ασκείται μετά ένα (1) 
έτος από την παρόδο της προθεσμίας προς αποποίηση 


της επαχθείσας κληρονομιάς ή κληροδοσίας. 

5. Με την παροχή διευκόλυνσης τμημαπκής καταβολής 
του χρέους κατά πς κείμενες διατάξεις, αναστέλλεται 
η ποινική δίωξη, για όσο χρόνο διαρκεί η ρύθμιση και 
ο οφειλέτης είναι συνεπής με τους όρους της ρύθμισης 
και τελικά εξαλείφεται το αξιόποινο σε περίπτωση ο¬ 
λοσχερούς εξόφλησης. Επίσης, για τον ίδιο λόγο α- 
ναβαλλεται η εκτέλεση της καταγνωσθείσας ποινής ή 
διακόπτεται η εκτέλεση αυτής που άρχισε, η οποία 
τελικά εξαλείφεται σε περίπτωση ολοσχερούς εξόφλη¬ 
σης. 

6. Την ίδια ευθύνη με τους οφειλέτες έχουν και οι 
από οποιαδήποτε αιτία συνυπόχρεοι καταβολής και οι 
εγγυητές χρεών κατά τα ανωτέρω. Κατά των εγγυητών 
και των συνυπόχρεων καταβολής χρεών προς τα Δη¬ 
μόσιο λαμβάνονται όλα τα μέτρα που προρλεπονται 
από τη νομοθεσία που ισχύει κατά των πρωτοφειλετών, 
χωρίς να απαιτείται βεβαίωση του χρέους σε βάρος 
τους. 

7. Ο χρόνος παραγραφής του αδικήματος συμπλη¬ 
ρώνεται μετά παρέλευση πενταετίας από την παρα¬ 
γραφή της οφειλής. Η υποβολή αίτησης ποινικής δίωξης 
αναστέλλει την παραγραφή του χρέους για το οποίο 
υποβλήθηκε, μέχρι να εκδοθεί τελεσίδικη απόφαση." 

2. Αποφάσεις ποινικών δικαστηρίων που εκδοθήκαν 
για χρέη μικρότερα από τα οριζόμενα ανωτέρω κα; δεν 
έχουν εκτελεστεί κατά τη δημοσίευση του παρόντος 
νόμου δεν εκτελούνται. Αν άρχισε η εκτέλεσή τους, 
διακόπτεται. Εκκρεμείς αιτήσεις προϊσταμένων δημό¬ 
σιων οικονομικών υπηρεσιών ή τελωνείων ή ένδικα μέσα 
κατά πρωτόδικων αποφάσεων για χρέη κατώτερο αυτών 
που ορίζονται ανωτέρω δεν εισάγονται για συζητηση. 

3. Το άρθρο 5 του α.ν. 1819/1951 (ΦΕΚ 149 Α ) αντι¬ 
καθίσταται ως εξής: 

“Αρθρο 5 

Επιφυλασσομένων των διατάξεων του ν. 5960/1933, 
όπως ισχύει, για τις πρόβλεπόμενες κυρώσεις, η έκδοση 
επιταγής προς εξόφληση οφειλής προς το Δημόσιο, η 
οποία δεν πληρώθηκε από τον πληρωτή, συνεπάγεται 
την προσαύξηση της οφειλής για την οποία εκδόθηκε 
η επιταγή, κατά ποσό ίσο με το πενήντα τοις εκατό 
(50%) του ποσού της επιταγής που δεν πληρώθηκε. Η 
προσαύξηση αυτή επιβάλλεται με πράξη του Γ ενικού 
Γραμματέα της οικείας περιφέρειας ή του από αυτόν 
εξουσιοδοτημένου οργάνου και μειώνεται κατά το ποσό 
που υπήρχε ως πιστωτικό υπόλοιπο στον οικείο λογα¬ 
ριασμό κατά την ημέρα εμφάνισης της επιταγής ή 
εφόσον αυτή εμφανίστηκε προς πληρωμή μετά την 
παρέλευση οκτώ (8) ημερών από την έκδοσή της με 
το πιστωτικό υπόλοιπο του λογαριασμού της τελευταίας 
ημέρας λήξεως του οκταημέρου. Γ ια τους οφειλέτες 
που δεν καταβάλλουν το ποσό της επιταγής εντός 
πενθημέρου μετά την επιστροφή της ως απλήρωτης 
από την Τράπεζα Ελλάδος η ανωτέρω προσαύξηση της 
οφειλής, για την οποία εκδόθηκε η επιταγή, ανέρχεται 
σε ποσό ίσο με το ποσό της επιταγής. Το χρέος που 
εξοφλήθηκε μετά την κατάθεση επιταγής που δεν πλη¬ 
ρώθηκε από τον πληρωτή αναβιώνει από τη χρονολογία 
κατά την οποία, με την παράδοση της επιταγής, εκ¬ 
δόθηκε το σχετικό αποδεικτικό είσπραξης, με όλες 
γενικά πς συνέπειες της υπερημερίας." 

ΜΕΡΟΣ ΤΕΤΑΡΤΟ 

ΜΕΤΑΒΑΤΙΚΕΣ ΚΑΙ ΚΑΤΑΡΓΟΥΜΕΝΕΣ ΔΙΑΤΑΞΕΙΣ 
Άρθρο 24 

Γενικές και μεταβατικές διατάξεις 

1 Οι διατάξεις του παρόντος νόμου, πλην των άρ¬ 
θρων 22 και 23. δεν εφαρμόζονται για τις τελωνειακός 

παραβάσεις. 

2. Στις περιπτώσεις του συνολικού για κάθε φορολογία 
διοικητικού ή δικαστικού συμβιβασμού ή της με άλλο 
τρόπο ολικής διοικητικής περαίωσης της διαφοράς δεν 
εφαρμόζονται οι ποινικές διατάξεις του παρόντος. Διοι 
κητικός ή δικαστικός συμβιβασμός δεν συντελειται αν 
κατά την υπογραφή των άνω πράξεων δεν καταβληθεί 
ποσό ίσο με το ένα πέμπτο (1/5) του οφειλόμενου 
κύριου και πρόσθετου φόρου ή προστίμου, γενομένης 
σχετικής μνείας στο έγγραφο του συμβιβασμού. Ειδικά, 
στη φορολογία κληρονομιών η καταβολή του ως άνω 
ποσοστού γίνεται και σύμφωνα με τις διατάξεις του 
άρθρου 5 παράγραφος 1 εδάφιο δεύτερο του ν. 
2097/1952. 

3. Η διάταξη της παραγράφου 4 του άρθρου 2 για 
το ανώτατο όριο πρόσθετων φόρων εφαρμόζεται σε 
κάθε περίπτωση, ανεξάρτητα από το χρόνο γενεσης 
της φορολογικής υποχρέωσης. 

4. Παραβάσεις του Κ.Β.Σ. που διαπράχθηκαν μέχρι 
το χρόνο έναρξης της ισχύος των σχετικών διατάξεων 
του παρόντος, για τις οποίες δεν έχουν εκδοθει απο 
τους προϊσταμένους των δημόσιων οικονομικών υπη¬ 
ρεσιών οι σχετικές αποφάσεις επιβολής προστίμου ή 
έχουν εκδοθει οι αποφάσεις αυτές και κατά τον ως 
άνω χρόνο έναρξης ισχύος των σχετικών διατάξεων 
δεν έχουν περαιωθεί οριστικά με διοικητική επίλυση της 
διαφοράς ή εκκρεμεί η συζήτηση προσφυγής κατ' αυτών 
ενώπιον των διοικητικών δικαστηρίων και του Σ.τ.Ε., 
κρίνονται με βάση τις διατάξεις του άρθρου 5, εφοσον 
προβλέπουν επιεικέστερη μεταχείριση, ανεξάρτητα απο 
το χρόνο διαπίστωσής τους από πς φορολογικές αρχές. 
Για πς υποθέσεις που εκκρεμούν ενώπιον των δικά 
στηρίων αυτών, οι ενδιαφερόμενοι μπορούν με αίτηση 
τους, που υποβάλλεται στον αρμόδιο προϊστάμενο της 
δημόσιας οικονομικής υπηρεσίας, εντός ανατρεπτικής 
προθεσμίας εξήντα (60) ημερών από τη δημοσίευση 
του παρόντος, να ζητήσουν τη διοικηπκή επίλυση της 
διαφοράς με βάση τις υπόψη διατάξεις, ακολουθούμενης 
ττ^διαδικασίας του ν.δ/τος 4600/1966 (ΦΕΚ 242 ΑΣ 
Σε κάθε περίπτωση κατά την πιο πάνω διοικητική επίλυση 
της διαφοράς το πρόστιμο δεν μπορεί να περιορίστε, 
σε ποσό μικρότερο του είκοσι τοις εκατό (20%) του 
προστίμου που αρχικά επιβλήθηκε με βάση τις προι- 
σχύουσες διατάξεις. Στην περίπτωση που δεν επιτευχθεί 
η διοικητική επίλυση της διαφοράς, οι υποθέσεις αυτές 
κρίνονται με βάση πς διατάξεις πουισχυανκατάτο 
χρόνο διάπραξης της παράβασης! Επίσης οι διαταξες 
αυτής της παραγράφου εφαρμόζονται ανάλογα και γι 
τα πρόστιμα της παραγράφου 2 του άρθρου 48 το 
ν. 1642/1986, όπως ισχύει. 

Προϋπόθεση εφαρμογής των διατάξεων της παρα¬ 
γράφου αυτής είναι η εφάπαξ καταβολή του ποσού που 
προκύπτει κατά τη διοικητική επίλυση της διαφοράς 
πριν από την υπογραφή του σχετικού πρακτικού. Μπορεί 


όμως ο φορολογούμενος να καταβάλει το πιο πάνω 
ποσό σε έξι (6) ισόποσες δόσεις από τις οποίες την 
πρώτη πριν από την υπογραφή του σχετικού πρακτικού 
και πς υπόλοιπες την τελευταία εργάσιμη για πς 1- 
μόσιες υπηρεσίες ημέρα των πέντε (5) επόμενων μηνών, 
εφόσον προσκομίσει προσωπική επιταγή, για το συνολικό 
ποσό των πέντε (5) οφείλομενων δόσεων. Κάθε δόση 
δεν μπορεί να είναι μικρότερη των δέκα εκατομμυρίων 
(10.000.000) δραχμών εκτός από την τελευταία. 

5 Οι εκκρεμείς ποινικές υποθέσεις εκδικάζονται με 
βάση πς προϊσχύουσες διατάξεις, εκτός αν εισαγεται 
ευμενέστερη ρύθμιση με πς διατάξεις του παρ ντος 
νόμου. Ως εκκρεμείς υποθέσεις νοούνται και αυτές για 
πς οποίες δεν έχει ασκηθεί ποινική δίωξη. 


Άρθρο 25 

Καταργούμενες και διατηρούμενες διατάξεις 

1. Από την έναρξη ισχύος των διατάξεων του πα¬ 
ρόντος νόμου καταργείται κάθε άλλη διάταξη που προ¬ 
βλέπει την επιβολή πρόσθετων φόρων, προστίμων κα¬ 
θώς και διοικητικών και ποινικών κυρώσεων για παραβαση 
της φορολογικής εν γένει νομοθεσίας. Όπου στην 
κείμενη νομοθεσία προβλέπεται η επιβολή προσθέτων 
φόρων, προστίμων και διοικητικών κυρώσεων νοούνται 
οι διατάξεις του παρόντος νόμου. Αν προβλέπεται τόσο 
η επιβολή πρόσθετου φόρου όσο και προστίμου, επι¬ 
βάλλεται μόνο πρόσθετος φόρος, με εξαίρεση το ειδικό 
πρόστιμο της παραγράφου 1 του άρθρου 6 του παρόντος 
νόμου, το οποίο επιβάλλεται ανεξάρτητα απο την επι¬ 
βολή πρόσθετου φόρου. 

2. Διατάξεις που προβλέπουν άλλες συνέπειες για 
παράβαση της φορολογικής νομοθεσίας ως και διατάξεις 
που επιβάλλουν υποχρέωση των δημόσιων ή άλλων 
αρχών προς ενέργεια ή μη ενέργεια πράξεων, σε σχέση 
με την εφαρμογή της φορολογικής νομοθεσίας, δεν 
θίγονται από τον παρόντα νόμο. 

3. Διατηρούνται σε ισχύ οι διατάξεις που προβλέπουν 
κυρώσεις του άρθρου 10 του ν. 1809/1988 (ΦΕΚ 222 Α), 
του άρθρου 60 του ΚΝΤΧ και του άρθρου 12 παράγραφοι 
10 και 12 του ν. 2328/1995 (ΦΕΚ 159 Α). 

4. Διατηρούνται σε ισχύ οι σχεπκές με την απαγόρευση 
εξόδου από τη χώρα και τη χορήγηση πιστοποιηπκου 
φορολογικής ενημερότητας διατάξεις. 

5 Διατηρούνται σε ισχύ οι παρακάτω διατάξεις που 
προβλέπουν την επιβολή διοικητικών κυρώσεων και 

Ρ α) Της παραγράφου 1 του άρθρου 28 του ν. 2119/1952 
(ΦΕΚ 129 Α ). 

β) Της παραγράφου 5 του άρθρου 20 και της παραγράφου 
3 του άρθρου 22 του ν. 2367/1953 (ΦΕΚ 82 Α). 

γ) Της παραγράφου 2 του άρθρου 12 του α ν. 236/ 
1967 και της παραγράφου 2 του άρθρου 1 του ν.δ/τος 
436/1974 (ΦΕΚ 153 Α - ). 

δ) Του άρθρου 2 του ν.δ/τος 251/1973 (ΦΕΚ 334 Α). 
ε) Της παραγράφου 1 του άρθρου 14 του ν. 1350/1983 

(ΦΕΚ 55 Α). 

στ) Του άρθρου 24 του ν. 2214/1994 (ΦΕΚ 75 Α) 
ζ) Της παραγράφου 8 του άρθρου 82 του ν. 2238/ 

1994. 

η) Του άρθρου 33 του ν. 2459/1997 (ΦΕΚ 17 Α). 



ΦΕΚ 179 

ΜΕΡΟΣ ΠΕΜΠΤΟ 
ΑΛΛΕΣ ΔΙΑΤΑΞΕΙΣ 

Άρθρο 26 

Μείωση συντελεστών Ειδικού Φόρου 
Κατανάλωσης Πετρελαιοειδών 

1. Οι συντελεστές Ειδικού Φόρου Κατανάλωσης, που 
αναφέρονται στα εδάφια β' και γ' της παραγράφου 1 
του άρθρου 20 του ν. 2127/1993 (ΦΕΚ 48 Α'). όπως 
έχουν τροποποιηθεί και ισχύουν με το άρθρο 22 του 
ν. 2386/1996 (ΦΕΚ 43 Α'), καθορίζονται μέχρι και την 
30ή Σεπτεμβρίου 1997 ως ακολούθως: 

ΕΙΔΟΣ ΚΩΔΙΚΟΣ ΠΟΣΟ ΜΟΝΑ- 

Σ.Ο. ΦΟΡΟΥ ΔΑ 

ΣΕ ΕΠΙ- 

_ ΔΡΑΧΜΕΣ ΒΟΛΗΣ 

β) Βενζίνη με μό- 27.10.00.34 και 123.000 χιλ/τρα 

λυβδο 27.10.00.36 

γ) Βενζίνη χωρίς 
μόλυβδο 
-με αριθμό 

οκτανίων μέχρι 27.10.00.27 και 107.000 χιλ/τρο 

και 96.5 27.10.00.29 

- με αριθμό 
οκτανίων 

μεγαλύτερο 27.10.00.29 και 117.000 χιλ/τρο 

των 96.5 27.10.00.32 

2. Η ισχύς της παρούσας διάταξης αρχίζει από 31 
Ιουλίου 1997. 

Άρθρο 27 

Καύσιμα επαγγελματικών τουριστικών πλοίων 

Καταστήματα αφορολόγητων ειδών 

1. Στην παράγραφο 1 του άρθρου 23 του ν. 2127/1993 
(ΦΕΚ 48 Α') προστίθεται εδάφιο γβ', που έχει ως εξής: 

■γβ) Κατ' εξαίρεση των οριζομένων στο προηγούμενο 
εδάφιο τα επαγγελματικά τουριστικά πλοία ή πλοιάρια 
του ν. 438/1976 (ΦΕΚ 162 Α'), μπορούν για την άσκηση 
της επαγγελματικής τους δραστηριότητας, να εφοδιά¬ 
ζονται με καύσιμα, με απαλλαγή από τον Ε.Φ.Κ. και 
από τα ευρισκόμενα σε καθεστώς αναστολής, με όρους 
και προϋποθέσεις που θα καθορισθούν με απόφαση του 
Υπουργού Οικονομικών." 

2. Στο τέλος της περίπτωσης β' της παραγράφου 6 
του άρθρου 27 του ν. 827/1978 (ΦΕΚ 194 Α), όπως 
αυτή προστέθηκε με το άρθρο 13 του ν. 2303/1995, 
προστίθεται το ακόλουθο εδάφιο: 

"Για τις προβλεπόμενες στην παρούσα περίπτωση 
δραστηριότητες εφοδιασμών δεν έχει εφαρμογή η διά¬ 
ταξη της περίπτωσης α' της παραγράφου 2 του άρθρου 
15 του π.δ/τος 86/1979 (ΦΕΚ 17 Α')." 

Άρθρο 28 

Θέματα μεταθέσεων και αποσπάσεων 

Προσωπικού του Γενικού Λογιστηρίου του Κράτους 

1. Η κάλυψη θέσεων οργανικών μονάδων του Γενικού 
Λογιστηρίου του Κράτους, από υπαλλήλους άλλων μο¬ 
νάδων της αυτής Υπηρεσίας που εδρεύουν στον Ιδιο 


νομό, αποτελεί απλή μετακίνηση και διενεργείται με 
απόφαση του Υπουργού Οικονομικών. 

2. Οι κενές οργανικές θέσεις προσωπικού, κλάδου 
ΤΕ Δημοσιονομικών των Περιφερειακών Υπηρεσιών του 
Γ ενικού Λογιστηρίου του Κράτους, δύνανται να καλύ¬ 
πτονται και με μεταθέσεις υπαλλήλων του κλάδου ΔΕ 
Δημοσιονομικών, ύστερα από αιτιολογημένη απόφαση 
του αρμόδιου Υπηρεσιακού Συμβουλίου. 

3. Για την αντιμετώπιση σοβαρών υπηρεσιακών ανα¬ 
γκών των Περιφερειακών Υπηρεσιών του Γενικού Λο¬ 
γιστηρίου του Κράτους, είναι δυνατή η απόσπαση υ¬ 
παλλήλων της αυτής Υπηρεσίας, που υπηρετούν σε 
όμορους νομούς. Οι αποσπάσεις αυτές, έχουν διάρκεια 
μέχρι ένα (1) έτος και ενεργούνται με απόφαση του 
Υπουργού Οικονομικών, μετά από σύμφωνη γνώμη του 
αρμόδιου Υπηρεσιακού Συμβουλίου. 

Άρθρο 29 

Εκλογικές δαπάνες των πολιπκών κομμάτων 

Εξαιρούνται κατά τον προσδιορισμό του ανώτατου 
ύψους των εκλογικών δαπανών των πολιτικών κομμάτων, 
σύμφωνα με το άρθρο 11 του ν. 2429/1996, οι δαπάνες 
που αφορούν κρατήσεις υπέρ Δημοσίου και τρίτων που 
πραγματοποίησαν τα πολιτικά κόμματα κατά τις εκλογες 
της 22ης Σεπτεμβρίου 1996. 

Άρθρο 30 

Σύσταση θέσεων μόνιμου προσωπικού στους 
κλάδους ΠΕ Εφοριακών, ΓΙΕ Τελωνειακών, 

ΠΕ Δημοσιονομικών, ΠΕ Μηχανικών και Χημικών 

1. Στους κλάδους ΠΕ Εφοριακών, ΠΕ Τελωνειακών. 
ΠΕ Δημοσιονομικών, ΠΕ Μηχανικών και Χημικών συνι- 
στώνται τετρακόσιες (400) θέσεις μόνιμου προσωπικού. 

Το προσλαμβανόμενο στις θέσεις αυτές προσωπικό 
πρέπει να έχει τα τυπικά προσόντα του οικείου κλάδου 
και τα προσόντα της παρ. 2 του άρθρου 25 του ν. 
1943/1991. 

Τα γνωστικά αντικείμενα ειδίκευσης του προσωπικού 
αυτού και η κατανομή του στους επί μέρους κλάδους 
ορίζονται με απόφαση του Υπουργού Οικονομικών, που 
δημοσιεύεται στην Εφημερίδα της Κυβερνήσεως. 

2. Η πρόσληψη προσωπικού στις θέσεις αυτές θα 
γίνει σύμφωνα με τις διατάξεις του άρθρου 19 του ν. 
2190/1994, όπως ισχύουν κάθε φορά. 

Σε περίπτωση που ο αριθμός των προς πρόσληψη 
υποψηφίων δεν συμπληρώνεται από υποψηφίους με τα 
προσόντα του β' εδαφίου της παραγράφου ·1 του πα¬ 
ρόντος άρθρου, προσλαμβάνονται υποψήφιοι, που δια¬ 
θέτουν τα τυπικά προσόντα του οικείου κλάδου, κατά 
την πιο πάνω διαδικασία. 

Άρθρο 31 

Παράταση προθεσμίας μετατροπής των 
δημόσιων επιχειρήσεων σε ανώνυμες εταιρίες 

Η προβλεπόμενη στην παρ. 1 του άρθρου 2 του ν. 
2414/1996 "Εκσυγχρονισμός των Δημόσιων Επιχειρή¬ 
σεων και Οργανισμών και άλλες διατάξεις" προθεσμία 
μετατροπής των δημόσιων επιχειρήσεων σε ανώνυμες 
εταιρίες με προεδρικά διατάγματα ή προσαρμογής των 

καταστατικών τους στις διατάξεις του νόμου αυτού με 
κοινές υπουργικές αποφάσεις παρατείνεται μέχρι την 
25η Ιουνίου 1998. 

Άρθρο 32 ί 

Αυτοκίνητα εργαζομένων στο Εξωτερικό 
Αποσύρσεις επιβατικών αυτοκινήτων 

1. Η προθεσμία που προβλέπεται από το δεύτερο 
εδάφιο της παραγράφου 13 του άρθρου 6 του ν. 
2459/1997 (ΦΕΚ 17 Α') παρατείνεται μέχρι 31.12.1997. 

2. Η προθεσμία που προβλέπεται από την παράγραφο 
1 του άρθρου 5 του ν. 2443/1996 (ΦΕΚ 265 Α') παρα- 
τείνεται μέχρι 31,12.1997. 

Άρθρο 33 

Διαχείριση ναρκωτικών ουσιών από το Γ.Χ.Κ. 

1. Το Γενικό Χημείο του Κράτους έχει την αρμοδιότητα 
να κατέχει, αποθηκεύει και να χρησιμοποιεί αποκλειστικά 
για αναλυτικούς, ερευνητικούς ή εκπαιδευτικούς σκο¬ 
πούς, απόλυτα αναγκαίες μικροποσότητες ναρκωτικών 
και ψυχοτρόπων ουσιών, οι οποίες θα χρησιμοποιούνται 
ως Ουσίες Αναφοράς (πρότυπες). Οι ποσότητες αυτές 
μπορούν να προέρχονται από τα κατασχόυενα και προ- 
σκομιζόμενα δείγματα για ανάλυση από τις κατά το 
άρθρο 20 του ν. 1729/1987 (ΦΕΚ 144 Α') Διωκτικές 
Αρχές ή να γίνεται προμήθειά τους από άλλους φορείς. 

2. Το Γ.Χ.Κ. μπορεί να διακινεί μικροποσότητες δειγ¬ 
μάτων ναρκωτικών και ψυχοτρόπων ουσιών για περαι¬ 
τέρω ανάλυση και έρευνα. Μπορεί επίσης να εισάγει, 
εξάγει ή διακινεί τις αναγκαίες μικροποσότητες ναρ¬ 
κωτικών ή ψυχοτρόπων ουσιών από ή προς αναλυτικά, 
ερευνητικά και εκπαιδευτικά εργαστήρια του εσωτερικού 
ή του εξωτερικού. 

3. Η διάταξη της παραγράφου 1 εφαρμόζεται και για 
ποσότητες ναρκωτικών και ψυχοτρόπων ουσιών, οι ο¬ 
ποίες τυχόν έχουν περιέλθει με οποιονδήποτε τρόπο 
στο Γ.Χ.Κ. και χρησιμοποιούνται απο αυτό ως πρότυπες. 

4. Με κοινή απόφαση των Υπουργών Οικονομικών 
και Δημόσιας Τάξης καθορίζονται ο τρόπος και η δια¬ 
δικασία εφαρμογής των διατάξεων του παρόντος άρ¬ 
θρου. 

Άρθρο 34 

Φορολογία παραγώγων 

Στην περίπτωση η' της παραγράφου 1 του άρθρου 
24 του ν. 2238/1994 προστίθεται εδάφιο, που έχει ως 
εξής: 

"Για τους σκοπούς της περίπτωσης αυτής, ως πα- 
ράγωγο χρηματοοικονομικό προϊόν θεωρείται και κάθε 
σύμβαση δνΥΑΡ επί συναλλάγματος, ανεξάρτητα από 
το χρόνο σύναψής της, ως ενιαίας ή ως σύνολο επί 
μέρους συμβάσεων." 

Άρθρο 35 

Απαλλαγή από τη φορολογία 
εισοδημάτων από ακίνητα 

1. Η περίπτωση β’ της παραγράφου 1 του άρθρου 
103 του ν. 2238/1994 (ΦΕΚ 151 Α ) αντικαθίσταται ως 
εξής: 


"β. Τα εισοδήματα από οικοδομές γενικά και από 
εκμίσθωση γαιών του Αγίου Όρους, του Πανάγιου Τάφου 
και της Ιερός Μονής Σινά". 

2. Το δεύτερο εδάφιο της περίπτωσης γ' της παρα¬ 
γράφου 1 του άρθρου 109 του ν. 2238/1994 αντικαθί¬ 
σταται ως εξής: 

"Ειδικά ο συντελεστής φορολογίας ορίζεται σε δέκα 
τοις εκατό (10%) για τα εισοδήματα που αποκτούν από 
την εκμίσθωση οικοδομών και γαιών οι Ιεροί Ναοί, οι 
Ιερές Μητροπόλεις. οι Ιερές Μονές, η Α ποστολική 
Διακονία, η Ιερά Μονή Πάτμου, τα ημεδαπά νομικά 
πρόσωπα, που νόμιμα έχουν συσταθεί ή συνιστώνται 
και τα οποία επιδιώκουν αποδεδειγμένα κοινωφελείς 
σκοπούς, καθώς και τα ημεδαπά κοινωφελή ιδρύματα." 

3. Οι διατάξεις των παραγράφων 1 και 2 του άρθρου 
αυτού έχουν εφαρμογή για εισοδήματα που αποκτώνται 
από την 1η Ιανουάριου 1996 και μετά. 

Άρθρο 36 

Μείωση του χρόνου διάθεσης του 
πετρελαίου θέρμανσης 

Το εδάφιο στ' της παραγράφου 1 του άρθρου 20 του 
ν. 2127/1993 (ΦΕΚ 48 Α'). όπως έχει τροποποιηθεί και 
ισχύει με το άρθρο 22 του ν. 2386/1996 (ΦΕΚ 43 Α') 
καταργείται και αντικαθίσταται ως εξής: 

"στ) Πετρέλαιο εσωτερικής καύσης (0ΙΕ5ΕΙ.) θέρμαν¬ 
σης ΕΧ 27.10.00.69 77.000 χιλ/τρο. 

Ειδικά για την περίοδο από 1 Νοεμβρίου μέχρι και 
10 Απριλίου κάθε έτους ο φόρος του πετρελαίου θέρ¬ 
μανσης ορίζεται σε 42.000 δρχ. το χιλιόλιτρο. 

Άρθρο 37 

Τροποποίηση και συμπλήρωση του ν. 2127/1993 

Στο ν. 2127/1993 (ΦΕΚ 48 Α'), όπως ισχύει, μετά το 
άρθρο 26, προστίθεται άρθρο 26α, που έχει ως εξής: 

"Αρθρο 26α 

1. Το τσίπουρο ή η τσικουδιά που παρασκευάζεται 
από απόσταγμα στεμφύλων σταφυλιών και λοιπών ε¬ 
πιτρεπόμενων υλών από τους Διήμερους Οινοπνευμα- 
τοποιούς Α' κατηγορίας σύμφωνα με τις διατάξεις του 
Κώδικα των Νόμων "Περί Φορολογίας Οινοπνεύματος" 
υπάκειται σε εφάπαξ και κοτ' αποκοπή φορολόγηση 
εκατό (100) δραχμών, για τη φορολογική περίοδο 1997- 
1998, ανά χιλιόγραμμο έτοιμου προϊόντος. 

Ο φόρος αυτός αυξάνεται στις εκατό πενήντα (150) 
δραχμές για τη φορολογική περίοδο 1998-1999 και στις 
διακόσιες (200) δραχμές για τις επόμενες φορολογικές 
περιόδους. 

2. Η καταβολή του φόρου γίνεται κατά την έκδοση 
της άδειας απόσταξης, με βάση τη δήλωση του δι¬ 
καιούχου για την ποσότητα των στεμφύλων ή άλλων 
επιτρεπόμενων υλών που πρόκειται να αποστάξει και 
την ποσότητα του τσίπουρου ή της τσικουδιάς που θα 
παραχθεί. 

3. Η διάθεση στην κατανάλωση του ανωτέρω προϊό¬ 
ντος γίνεται χωρίς τοπικούς και χρονικούς περιορισμούς, 
με την έκδοση των προβλεπόμενων από την ισχύουσα 
νομοθεσία φορολογικών στοιχείων." 

4. Η ισχύς του παρόντος άρθρου αρχίζει από 
19.3.1997. 

Άρθρο 38 
Έναρξη ισχύος 

1. Οι διατάξεις των άρθρων 1, 2 και 3 εφαρμόζονται: 
α) για τα εισοδήματα που αποκτώνται από 1ης Ιανουάριου 

1997 και μετά, β) για το Φ.Π.Α., για τις πράξεις που 
γίνονται από 1 Ιανουάριου 1998 και μετά, γ) για τους 
παρακρατούμενους ή επιρριπτόμενους φόρους, τέλη 
και εισφορές γι' αυτούς που παρακρατούνται ή επιρρί- 
πτονται από 1ης Ιανουάριου 1998 και μετά, δ) για 
υποθέσεις φορολογίας κεφαλαίου για τις περιπτώσεις 
που η φορολογική υποχρέωση γεννιέται από τη δημο¬ 
σίευση του παρόντος και μετά και ε) για τους λοιπούς 
φόρους, τέλη και εισφορές, για πράξεις, συναλλαγές 
ή έγγραφα, για τις οποίες η υποχρέωση γεννιέται από 
1ης Ιανουάριου 1998 και μετά. 

2. Οι διατάξεις των τρίτου και τέταρτου εδαφίων της 
παραγράφου 1 του άρθρου 4 ισχύουν από 1 ης Ιανουάριου 

1998 και μετά. 

3. Οι διατάξεις των άρθρων 4 (πλην των τρίτου και 
τέταρτου εδοφίων) έως και 9 εφαρμόζονται για παρα¬ 
βάσεις που διαπράττονται από τη δημοσίευση του πα¬ 
ρόντος και μετά. 

4. Οι διατάξεις των άρθρων 17, 18. 20 και 21 εφαρ¬ 
μόζονται επί εισοδημάτων που αποκτώνται ή φόρων, 
τελών, εισφορών που παρακρατούνται ή επιρρίπτονται 
ή του Φ.Π.Α. ή του Φ.Κ.Ε., που αφορά πράξεις που 
γίνονται από 1ης Ιανουάριου 1998 και μετά. 


5. Οι διατάξεις του άρθρου 19 καταλαμβάνουν τα 
αδικήματα που διαπράττονται από την 1η Ιανουάριου 
1998 και μετά. 

6. Όλες οι λοιπές διατάξεις του παρόντος νόμου 
ισχύουν από τη δημοσίευσή του, εκτός αν άλλως ορίζεται 
σε αυτές. 

Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κρότους. 


Αθήνα, 9 Σεπτεμβρίου 1997 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 

ΕΣΩΤΕΡΙΚΟΝ, ΔΗ Μ. ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 


ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 


ΑΛΕΞ. ΠΑΠΑΔΟΠΟΥΛΟΣ ΠΑΝ. ΠΑΠΑΝΤΩΝΙΟΥ 


ΑΝΑΠΤΥΞΗΣ 

ΒΑΤ. ΠΑΠΑΝΔΡΕΟΥ 

ΔΙΚΑΙΟΣΥΝΗΣ 

ΕΥΑΓ. ΠΑΝΝΟΠΟΥΛΟΣ 


ΠΕΡβΑΑΛΟΝΤΟΣ. ΧΩΡΟΤΑΞΙΑΣ 
ΚΑΙ ΔΗΜΟΣΙΟΝ ΕΡΓΩΝ 

ΚΩΝΣΤ. ΛΑΛΙΩΤΗΣ 

ΔΗΜΟΣΙΑΣ ΤΑΞΗΣ 

ΓΈΩΡΓ. ΡΩΜΑΙΟΣ 


ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

ΔΗΜ.ΡΕΠΠΑΣ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 10 Σεπτεμβρίου 1997 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΕΥΑΓ. ΠΑΝΝΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΙ.ΕΧ 223211 ΥΡΕΤΟΠ*ΡΑΧ 52 34 312 


ΠΛΗΡΟΦΟΡΙΕΣ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


•Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΕΞΥΠΗΡΕΤΗΣΗΣ ΠΟΛΙΤΩΝ 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ 

Βαο. Όλγας 188, 1ος ορ.-Τ.Κ. 546 55 (031)423956 
ΠΕΙΡΑΙΑΣ 4136402 

Νικήτα 6-8 Τ.Κ. 18531 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


5225761 

5230841 

5225713 

5249547 

5239762 

5248141 

5248188 

5248785 

5248320 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά βσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

50.000 δρχ. 

2.500 δρχ. 

Β' (Υπουργικές αποφάσεις κ.τλ.) 

50.000 

2.500 » 

Γ (Διορισμοί, απολύσεις κ.τλ. Δημ. Υπαλλήλων) 

10.000 

500 »■ 

Δ' (Απαλλοτριώσεις, πολεοδομία κτλ.) 

50.000 

2.500 » 

Αναπτυξιακών Πράξεων (Τ.Α.Π.Σ.) 

25.000 

1.250 » 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 

500 ■» 

Παράρτημα (Πίνακες επιτυχόντων διαγωνισμών) 

5.000 » 

250 >■ 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

500 ». 

Ανωτάτου Ειδικού Δικαστηρίου (Α.Ε.Δ.) 

3.000 

150 » 

Ανωνύμων Εταιρειών & Ε.Π.Ε. 

250.000 ·■ 

12.500 » 

Προκηρύξεων Α.Σ.Ε.Π. 

10.000 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 

10.000 »■ 


*·Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικούτου Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















